OVERBLIK USA's kamp for Arktis: 'Vi er kommet ret sent til gildet' | Udland | DR\nOVERBLIK USA's kamp for Arktis: 'Vi er kommet ret sent til gildet'\nUSA har sovet i timen i forhold til Rusland og Kina, mener anerkendt amerikansk Arktis-forsker.\nMandskab fra den ene af de to amerikanske isbrydere, Healy, der ikke længere er funktionel, ses her under en mission i Arktis. (Foto: Nasa © Scanpix)\n25. aug. 2019 kl. 20.45\nDet begyndte som noget, mange umiddelbart slog hen som lidt af en joke. Men den amerikanske præsident mente det alvorligt, og efter hans forespørgsel om et køb af Grønland blev slået hen som "absurd", blev statsbesøget den 2. og 3. september streget ud i Trumps kalender.\nDet står pludselig klart, at amerikanernes store interesse i Grønland og Arktis er ganske seriøs. Uopsættelig endda, påpeger både militæranalytikere og forskere.\nI takt med at isen trækker sig tilbage i forbindelse med klimaforandringerne, åbner der sig nye muligheder for forskning, handel og transportruter. Og det har sat gang i den geopolitiske konkurrence mellem stormagterne: Rusland og den selvudnævnte "nær"-Arktis nation Kina.\nMen selvom udenrigsminister Mike Pompeo har udpeget Kina og Rusland som de to modstandere i Arktis, har amerikanerne alligevel sovet i timen.\nOg måske er man stadig ikke helt klar over, hvad man egentlig vil i regionen - på trods af at Thule-basen og missilvarslingsradaren, der under Den Kolde Krig skulle advare mod et angreb fra Rusland, har spillet en essentiel rolle for det amerikanske forsvar.\nUdenrigsminister, Mike Pompeo, talte sikkerhedspolitik ved mødet i Arktisk Råd i finske Rovaniemi i maj. (Foto: pool © Scanpix)\nSådan lyder vurderingen fra Heather Conley, der er vicepræsident for Arktis-programmet på Center for Strategi og Internationale Studier i Washington D.C. og tidligere ansat i det amerikanske udenrigsministerium.\n- Obama var ikke interesseret i at tale om de militære ændringer fra russisk side og ikke synderligt bekymret over kinesernes interesser heller, forklarer hun.\n- Men nu ser vi tydeligt en ændring af vores nationale sikkerhedsstrategi og en form for opvågnen til stormagts-konkurrencen, fordi Arktis ikke tidligere har været en stor del af den militærstrategiske diskussion, siger Heather Conley og fortsætter:\n- Pompeo har beskrevet, hvad Rusland foretager sig, og hvad Kina vil, men andet end at vi bygger en større isbryder, er der ikke meget konkret om USA's strategi, siger hun.\nSå hvad har amerikanerne gjort?\nDen over 40 år gamle "Polar Star" er amerikanernes eneste fungerende i isbryder i polarklasse. (Foto: U.S. Coast Guard © Scanpix)\nI foråret meddelte Mike Pompeo, at det amerikanske udenrigsministerium, at det igangsatte arbejdet med at etablere den amerikanske repræsentation i Nuuk. En beslutning, der blev modtaget positivt i det grønlandske selvstyre og som får ros af Heather Conley.\n- Men det er ikke tilstrækkeligt. I det hele taget er der langt fra retorikken til handling, siger hun og uddyber:\n- Det har ikke været en prioritet. USA bliver udfordret af Rusland, der opruster militært, og vi har for nyligt set faren ved deres våbentest, siger hun og henviser til den eksplosion, der for et par uger siden fandt sted i forbindelse med en missiltest i det nordlige Rusland, og som har kostet mindst fem personer livet.\nConley påpeger, at en af flere udfordringer, der står i vejen for både USA's økonomiske investeringer og udvikling af infrastruktur, er mangel på isbrydere.\nDe seneste år er der konstateret stigende russisk ubådsaktivitet, og det er også en af de mere presserende spørgsmål, vi er nødt til at forstå og reagere på\nDen amerikanske kystvagt har indgået en aftale om en ny 745 millioner dollar dyr isbryder i polarklassen som supplement til den eneste fungerende, den 40 år gamle Polar Star. Den forventes at være klar i 2024, og der er ambitioner om at bygge flere.\nSidste år blev genoprettede man derudover den såkaldte 2. flåde efter syv års dvale. Flådestyrken har ansvaret for området fra det nordøstlige USA til Nordpolen. Også det vidner om ændrede amerikanske prioriteter, men amerikanerne er ifølge Conley kommet "ret sent til gildet".\nHun påpeger også vigtigheden af at overvåge den såkaldte "GIUK"-passage", farvandet mellem Grønland, Island og Storbritannien\n- De seneste år er der konstateret stigende russisk ubådsaktivitet, og det er også en af de mere presserende spørgsmål, vi er nødt til at forstå og reagere på, siger hun og efterlyser en mere langsigtet sikkerhedspolitisk strategi, der tager højde for både økonomisk udvikling, og hvad amerikanernes reaktion på den øgede russiske tilstedeværelse skal være.\nHvor meget bygger russerne så i Arktis?\nRussiske vagter ved Nagurskoje-basen i Franz Josefs Land. (Foto: Sergei Karpukhin © Scanpix)\nDen russiske præsident, Vladimir Putin, har ikke lagt skjul på, at Arktis er af helt afgørende betydning, og landet har investeret millioner i regionen, hvor gamle militærbaser fra Sovjet-tiden er blevet opgraderet og igen taget i brug, samtidig med at man bygger nye.\nAlene siden 2014 er mere end 500 militærstrukturer, bygninger etc. blevet bygget på et område på over 710.000 kvadratmeter, heriblandt den nordligst beliggende luftbase Nagurskoje i øgruppen Franz Josefs Land, øst for Svalbard og en flådebase på øen Wrangel.\n- Vi ser specialstyrker. Og der er ikke tale om redningstjenester, siger Heather Conley.\nMen oprustningen er dog næppe udtryk for en øget risiko for et militært angreb, siger historiker Niels Bo Poulsen fra Institut for Militærhistorie på Forsvarsakademiet. Det vidner til gengæld om, hvor effektivt det russiske forsvar er blevet.\n- Der er sket en modernisering af våbensystemerne, man har højnet træningsstandarden og moralen, og man øver meget på et højt niveau med at mobilisere mange styrker og på tværs af værnene, siger han og henviser blandt andet til den storstilede øvelse Vostok sidste år.\nVostok 2018 inkluderede 300.000 soldater, 1.000 fly, 80 skibe og 36.000 køretøjer. Dertil kom blandt andet 3.200 kinesiske soldater og knap 1.000 militære køretøjer.\n- For Rusland er Arktis vigtig, qua isens afsmeltning, transitruter, ressourceudvinding, og det skal man jo leve op til, og det går hånd i hånd med forestillingen om at være en stærk militariseret stat, siger han og fortsætter.\n- Objektivt set har Rusland store økonomiske interesser i Arktis og i at matche USA med en stærk tilstedeværelse.\nSom led i en femårs-plan frem mod 2024 har Rusland afsat omkring 72 milliarder euro af til infrastruktur og udvinding af naturressourcer som naturgas og olie i Arktis. Et beløb, der nogenlunde svarer til, hvad både det russiske sundhedsministerium og uddannelsesministerium har af samlet budget, skriver The Barents Observer.\nRejsen gennem Nordøstpassagen er 25-40 procent kortere end gennem Suez-kanalen, afhængig af hvor i Asien den går til eller fra.\nSamtidig bygger russerne isbrydere som aldrig før, og i foråret blev sløret løftet for den sidste af tre nye isbrydere, den 173 meter lange atomdrevne Ural.\nSammen med søsterskibene Arktika og Sibir er den en del af den nye isbryderflåde, som skal være med til at bane vejen for udvidet brug af Nordøstpassagen - det, der er blevet betegnet som "smutvejen" mellem Europa og Asien.\nDR Nyheder var i 2017 ombord på en af nye isbrydere. Se mere om dem her:\nMen var der ikke også noget med kineserne?\nDen daværende kinesiske premierminister Wen Jiabao var i 2012 på rundtur til blandt andet Island for at finde områder at investere i. (Foto: Ingolfur Juliusson © Scanpix)\nUdenrigsminister, Mike Pompeo, sagde det meget tydeligt på mødet i maj, hvor han helt afviste Kinas selvudnævnte status som "nær"-Arktis stat.\n- Der er kun arktiske stater og ikke-Arktiske stater. Der er ingen tredje kategori, og Kina er berettiget til lige præcis ingenting ved at hævde det modsatte, lød det fra Pompeo.\nMen det har ikke forhindret Kina, der siden 2013 har haft observatørstatus i Arktisk Råd, i at investere i regionen, blandt andet ved at åbne et videnskabelig forskningsfacilitet i Svalbard, at underskrive en frihandelsaftale med Island i 2013 og side om side med russiske Gazprom, at bore efter olie i russisk farvand.\nMen først efter Kina øjnede muligheden for at investere i infrastrukturen i Grønland, er den amerikanske regering vågnet op, mener Heather Conley.\n- Grønland har jo opfordret til investeringer, det er på ingen måde nyt, og det skulle USA have været langt hurtigere til at opfatte. Den kinesiske interesse og investeringer vidner om en mere strategisk tilgang til Arktis og en forståelse for, hvad andre lande gør, siger hun.\nSidste år offentliggjorde Kina sin første Arktisstrategi, der blandt andet beskriver stormagtens tanker om adgang til ressourcer som olie, gas og mineraler og til transportveje og videnskabelig data.\nI tilgift til at have færdigbygget deres anden isbryder har kineserne også klart meldt ud om ambitionen om - ligesom russerne - at bygge en atomdreven isbryder.\nAmerikanernes spildte mulighed\nDonald Trump fik hårde ord med på vejen, efter han natten til onsdag dansk tid aflyste sit statsbesøg til Danmark. (Foto: Andrew Kelly © Scanpix)\nMed stormagternes øget interesse i Arktis er der ifølge Heather Conley ingen tvivl om, at de seneste ugers begivenheder kan kategoriseres som en "spildt mulighed" for amerikanerne.\n- Det er en spildt mulighed for at udvikle en politik og en strategi, som den amerikanske regering jo hævder, at den vil og rent faktisk prioriterer det. Det er en spildt mulighed, for USA har brug for sine allierede, og når vi opfører os sådan her, svækker vi det mål. Det er beklageligt, siger hun.\nEn telefonopkald fra statsminister Mette Frederiksen (S) til Donald Trump har dog tilsyneladende varmet den amerikanske præsident op igen, og bekymringen for Danmarks sikkerhedspolitiske relation er stille fordampet over de seneste dage.\nUSA's præsident, Donald Trump, roste statsminister Mette Frederiksen (S) tidligere på ugen:\nMen USA skal vågne op og sætte pris på sine Nato-allierede, hvis det fortsat vil have noget at skulle have sagt i magtspillet om Arktis, lyder det fra amerikanske Conley:\n- Den danske regering har været en prisværdig allieret ikke kun i forhold til klimaspørgsmål, men også hvad angår sikkerhedspolitik. Og det er en samtale mellem flere parter, hvis Nato skal spille en fremtidig rolle i Arktis, siger hun.\nKilder: The Barents Observer, Moscow Times, CSIS, National Interest, Foreign Policy, US Naval Institute, Ria


Skat.dk: Selskabs elforbrug - afgiftspligt\n27 Jan 2005 09:25\nElforbrug, radiatorer, varmeblæsere, transformerstation\nDet kunne ikke antages, at der i den dagældende elafgiftslovs § 8 var fornøden lovhjemmel til afgiftspligt af et elselskabs elforbrug til elvandvarmere, fast installerede radiatorer og elvarmeblæsere i transformerstation. Afgørelsen ændrer Landsskatterettens kendelse af 8. oktober 2003 ( SKM2004.47.LSR ).\nSagen er indbragt for domstolene. Der er efterfølgende indgået forlig\nKlagen skyldes, at selskabets elforbrug til elvandvarmere, fast installerede radiatorer og elvarmeblæsere i transformerstationer er anset for afgiftspligtigt.\nSelskabet drev indtil 31. december 1999 elproduktions- og forsyningsvirksomhed og var registreret efter el-, svovl- og CO2-afgiftsloven. I forbindelse hermed drev selskabet 18 60/20 kV transformerstationer, der alle var elopvarmet.\nFra 1. januar 2000 er selskabet moderselskab for en række selskaber med produktion, drift, distribution og salg. Fra samme tidspunkt er de omhandlede transformerstationer ejet af B A/S.\nRegionen har foretaget besigtigelse og opmåling af transformerstationer beliggende X, Y, Z, Æ, Ø og Å. Følgende fremgår af regionens beskrivelse:\n”X er en forholdsvis ny transformerstation, der af ydre ligner et hus. Indvendig er der et 60 kV-rum, hvor der er opsat 3 stk. 1200 Watt elradiatorer, et batterirum med to elradiatorer på h.h.v. 1400 og 800 Watt, et kontor med 1 elradiator på 900 Watt og et toilet med en elradiator på 550 Watt. Der er ikke opsat særskilt elmåler til aflæsning af stationens eget forbrug.\nY har et 60 kV-rum med 6 stk. 2400 Watt elradiatorer, et kompressorrum med loftvarmepanel på 2080 Watt, et kontor med loftvarmepanel på 2240 Watt og et toilet med en elradiator på 2400 Watt. Der er ikke opsat særskilt elmåler til aflæsning af stationens eget forbrug.\nZ har installeret 3 stk. elradiatorer på 1500 Watt og 1 stk. på 1400 Watt i kontrolrummet, 1 stk. elradiator på 800 Watt i kompressorrummet og 1 stk. elradiator i kontoret. Der er ingen elopvarmning på toilet og i 60 kV-rummet samt en lagerhal. Der er ikke opsat særskilt elmåler til aflæsning af stationens eget forbrug.\nÆ drives sammen med C-værket. Der er installeret 6 stk. 600 Watt elvarmeblæsere i 60 kV-rummet, hvor der meget højt til loftet. To stk. 60 kV-kontrolrum med hver 2 stk. 6000 Watt elvarmeblæsere, et 20 kV-kontrolrum med 4 stk. 1000 Watt elradiatorer, et værksted med en 1200 Watt elradiator og et toilet med en 600 Watt elradiator og en elvandvarmer på 1,2 kWh. Der er installeret en elmåler, der måler hele stationens forbrug.\nØ har et 60 kV-rum med 3 stk. elvarmeblæsere på hver 6000 Watt, et 20 kV-rum med 5 stk. 1000 Watt elradiatorer, kontrolrum og kompressorrum med loftvarmepanel på ca. 2000 Watt og et toilet med en elradiator på 600 Watt. Der er installeret en elmåler, der måler hele stationens forbrug.\nÅ består af transformerstation og kontorlokaler til A A.m.b.a. og transformerrum, der er udlejet til V kommune og C-værket. A A.m.b.a. fakturerer elforbruget til de to lejere uden afgifter, da disse også er registreret som elproducenter/distributører. Der er opsat målere, der dels registrerer totalforbrug, lejeres forbrug og A A.m.b.a.’s rumvarmeforbrug. 20 kV-rum er ikke elopvarmet, ligesom entre/vindfang heller ikke er det. Der er et kontor med 1200 Watt elradiator, forgang med 1200 elradiator, mellemgang med 800 Watt elradiator, printerrum med 800 Watt elradiator, kontrolrum med 4 x 1400 Watt elradiatorer, mødelokale med elpanel på ? Watt og et køkken med elradiator på 1500 Watt.\nTransformerstationerne har almindelige belysning. På 6 af transformerstationerne er der installeret en elvandvarmer på toilettet. På 11 transformerstationer er der elopvarmet kontorer og på 4 transformerstationer er der elopvarmet værksteder. Stationerne er ikke bemandet til daglig, kun lejlighedsvis ved eftersyn og brug af værksteder m.v. Rummene opvarmes til en temperatur på mellem 10 o og 15 oC.”\nVed afgiftsangivelserne har selskabet ikke medregnet elforbrug i transformerstationerne. Dog er elforbrug i elradiatorer i selskabets lokaler i transformerstationen Å målt og afgifter afregnet heraf.\nSelskabet har den 6. februar 2002 underskrevet følgende:\nI forbindelse med spørgsmålet om regulering af virksomhedens el-afgiftsafregninger m.v. i perioden 1. januar 1997 til 31. december 1999 vedrørende elforbrug i transformerstationer m.v., der er opgjort til 928.679 kr. i elafgift, 62.915 kr. i CO2-afgift og 6.068 kr. i særlig svovlafgift, erklærer virksomheden sig hermed indforstået med, at der ikke kan gøres forældelsesindsigelse gældende indtil det tidspunkt, hvor der foreligger en endelig administrativ afgørelse i en tilsvarende sag, som DEF fører ved Told- og Skatteregion V. Afbrydelseserklæringen skal fornyes inden 1 år fra underskriftens dato.\nAfbrydelseserklæringen er gældende til maximalt 4 måneder efter endelig administrativ afgørelse er truffet i sagen.”\nTilsvarende erklæring blev underskrevet af selskabet den 4. februar 2003.\nSelskabet er ved afgørelse af 9. september 2003 anset for pligtig at indbetale el-, CO2- og svovlafgift vedrørende elforbrug i transformerstationerne med i alt 997.662 kr. for perioden 1. januar 1997 – 31. december 1999.\nElforbrug til elvandvarmere, fast installerede radiatorer og elvarmeblæsere i transformerstationer er anset for medgået til rumopvarmning og dermed ikke godtgørelsesberettiget, jf. elafgiftslovens § 11, stk. 3, CO2-afgiftslovens § 9, stk. 4, og svovlafgiftslovens § 34, stk. 6, 1. punktum.\nDet omhandlede elforbrug kan ikke anses som direkte medgået til fremstilling og distribution af el, jf. elafgiftslovens § 11, stk. 1, CO2-afgiftslovens § 5, stk. 2, og svovlafgiftslovens § 34, stk. 6.\nMed henvisning til bemærkningerne til CO2-afgiftslovens § 5, stk. 2, og svovlafgiftslovens § 34, stk. 6, har regionen anført, at alene elforbrug til transformations- og ledningstab, herunder elforbrug til de særlige elinstallationer i transformatorstationerne, anses som direkte medgået til distribution af elektricitet, og dermed fritaget for afgift, jf. elafgiftslovens § 11, stk. 1, CO2-afgiftslovens § 5, stk. 2, og svovlafgiftslovens § 34, stk. 6. Resten af elforbruget i transformatorstationerne anses for medgået i elvandvarmere, fast installerede radiatorer og varmeblæsere i rummene. Dette forbrug er afgiftspligtigt ifølge elafgiftslovens § 8, stk. 2, idet det ikke opfylder betingelserne for tilbagebetaling efter elafgiftslovens § 11, stk. 1, jf. stk. 3. Forbruget kan videre ikke anses for omfattet af de i elafgiftslovens § 11, stk. 4, anførte specifikke processer, ligesom der ikke i øvrigt efter de relevante afgiftslove er hjemmel til godtgørelse.\nAfgifternes størrelse er opgjort på grundlag af selskabets egne oplysninger om m2, installeret effekt (elradiatorer, elvarmeblæsere, loftsvarme og elvandvarmere), antal og faktisk målt elforbrug, dog er foretaget korrektioner efter besigtigelse af to stationer. I opgørelsen er taget hensyn til overgangsreglerne. Opgørelsen er udarbejdet, så der anvendes de beregninger, der giver det laveste beløb. Kvadratmeterafgiften er anvendt, hvor denne sats er mindre end afgiften udregnet på grundlag af den installerede effekt. På fire transformerstationer foreligger et oplyst elforbrug pr. år. Hvor disse forbrug er mindre end det beregnede minimumsforbrug, er der foretaget en nedsættelse til det målte forbrug. I opgørelsen er der fra 1. juni 1997 for rum over 100 m2 tilladt anvendt en rumvarmeafgift pr. m2, uanset selskabet ikke har godtgjort, at en direkte måling vil medføre en mindre belastning for dette. Endvidere overstiger loftshøjden i rummene i høj grad en normal loftshøjde, hvilket der dog er bortset fra, idet rumvarmetemperaturen er på 10 – 15 oC, hvilket er under normal rumtemperatur på ca. 20 oC. Der er ikke foretaget regulering for elforbruget til belysning.\nRegionen har ved sagens behandling i Landsskatteretten afgivet udtalelser. Heri er bl.a. anført, at alle bestemmelserne i elafgiftslovens § 11 – på nær stk. 14 – skal ses i sammenhæng, uanset de enkelte stykker ikke alle indeholder indbyrdes henvisninger. At der i elafgiftslovens § 8, stk. 2, specifikt er henvist til § 11, stk. 1, 2 og 14, er begrundet i og bekræfter, at stk. 1 er så nøje forbundet med de øvrige stykker, at det er unødvendigt at nævne disse. Elafgiftsloven er endvidere anderledes opbygget end gasafgiftsloven. Den trufne afgørelse er i overensstemmelse med Landsskatterettens afgørelse af 6. oktober 2003, offentliggjort i SKM2004.47.LSR. Ingen del af det omhandlede krav er forældet efter 1908-loven. Selskabet afgav således den 6. februar 2002 en erklæring til regionen om, at virksomheden ikke ville gøre forældelsesindsigelse gældende, men ville afvente endelig administrativ afgørelse i en tilsvarende verserende sag. Denne erklæring blev fornyet den 4. februar 2003.\nSelskabets repræsentant har fremsat principal påstand om, at det omhandlede forbrug ikke er afgiftspligtigt. Subsidiært er fremsat påstand om, at afgiftskrav vedrørende perioden 1. januar 1997 – 31. august 1998 er forældede.\nTil støtte for den principale påstand er det vedrørende elafgiften principalt anført, at elselskabers eget elforbrug er afgiftsfritaget efter elafgiftslovens § 8, stk. 2, da betingelserne for afgiftsfritagelse er opfyldt. Der foreligger således ikke hjemmel til opkrævning af elafgift vedrørende dette forbrug. Elselskabers eget elforbrug er afgiftsfritaget efter bestemmelsen, hvis forbruget opfylder betingelserne for tilbagebetaling efter elafgiftslovens § 11, stk. 1, 2 og 14. Afgiftsfritagelsen afhænger således ikke af, om forbruget er tilbagebetalingsberettiget efter § 11 i sin helhed, men af, om de specifikke betingelser i de nævnte stykker, er opfyldt. Lovens § 11, stk. 1, som er dens hovedregel for godtgørelse af afgift, indebærer, at momsregistrerede virksomheder som udgangspunkt kan få godtgørelse for el, der forbruges i virksomheden. Derudover indeholder stk. 1 en særlig bestemmelse om, at 1 øre pr. kwh ikke godtgøres (el-distributionsbidrag). Lovens § 11, stk. 2, er en særlig undtagelse, hvorefter nogle særlige liberale erhverv (bilagsvirksomheder) ikke kan få godtgørelse. Lovens § 11, stk. 14, indeholder ligeledes en undtagelse til stk. 1, og er en særlig bestemmelse om, at der ydes godtgørelse af den ene øre af el-distributionsbidraget for forbrug, som overstiger 15 mio. kwh. Ved vurderingen af om selskabet er afgiftspligtigt af eget elforbrug, er det derfor alene relevant, om selskabet er momsregistreret, om selskabet selv har forbrugt elektricitet i sin virksomhed, samt eventuelt om selskabet driver liberalt erhverv (bilagsvirksomhed). Da selskabet opfylder de nævnte betingelser, kan det derfor konkluderes, at dets eget elforbrug er afgiftsfritaget efter elafgiftsloven, uanset til hvilket formål anvendelsen har fundet sted. Selskabets eget elforbrug til rumopvarmning er derfor ikke afgiftspligtigt. Dette betyder, at godtgørelsesbestemmelserne i elafgiftslovens § 11 ikke finder anvendelse for dette eget forbrug, idet tilbagebetaling af elafgift forudsætter, at elektricitet er afgiftspligtig. Selskabet eget elforbrug er således ikke omfattet af de almindelige begrænsninger, der gælder for andre momsregistrerede virksomheder.\nDer er ikke i elafgiftslovens § 8, stk. 2, foretaget henvisning til lovens § 11, stk. 3. Der er ej heller henvisning mellem lovens § 11, stk. 1, og § 11, stk. 3. Når der ikke er nogen henvisning mellem § 11, stk. 1, og § 11, stk. 3, skal der enten være henvisninger, direkte til § 11, stk. 3, eller til hele § 11, hvis der skal være den nødvendige lovmæssige sammenhæng mellem afgiftspligten i § 8, stk. 2, og godtgørelsesbestemmelsen i § 11, stk. 3. Både § 11, stk. 2, 3 og 14, er undtagelser til hovedreglen i § 11, stk. 1. Der er i § 8, stk. 2, kun henvisninger til stk. 2 og 14, men ingen henvisning til undtagelsen i stk. 3. Når der kun er henvisning til nogle undtagelser i § 11, kan det ikke tolkes anderledes, end at henvisningen i § 8, stk. 2, ikke omfatter de øvrige undtagelser. Dette betyder derfor, at der ikke skal ske en vurdering af, om forbruget er godtgørelsesberettiget efter § 11, stk. 3. Den lovtekniske betingelse om direkte henvisning til de enkelte undtagelser fremgår af lovforarbejderne ved tilføjelsen af stk. 14 til elafgiftslovens § 11, jf. lovforslag nr. 243 af 4. maj 1999 (senere lov nr. 389 af 2. juni 1999), hvor der blev lavet en konsekvensrettelse i § 8, stk. 2, med henvisning til § 11, stk. 4. Af bemærkningerne til lovforslaget fremgår, at tilføjelsen er en nødvendig konsekvensrettelse for at sikre, at elselskaber også bliver omfattet af loftet for betaling af el-distributionsbidraget. Denne bemærkning dokumenterer, at det er nødvendigt at ændre i § 8, stk. 2, ved tilføjelse af nye stykker i § 11, hvis der skal være sammenhæng med afgiftspligten af eget forbrug. Det er derfor en klar lovteknisk betingelse for afgiftspligt, at der er en direkte henvisning fra § 8, stk. 2, til § 11, stk. 3. Bortset fra den nævnte lovændring i 1999 er indholdet i både § 8, stk. 2, og § 11, stk. 1 og 2, uændret siden 1979.\nRumvarmereglerne i § 11, stk. 3, blev indført ved lov nr. 418 af 14. juni 1995, hvor der som nævnt ikke blev foretaget en konsekvensrettelse af lovens § 8, stk. 2, med henvisning til § 11, stk. 3. Der er derfor ikke hjemmel i elafgiftsloven til opkrævning af afgift for elselskabers eget elforbrug til rumopvarmning. Det fremgår da ej heller af lovforarbejderne til denne lov, at det har været hensigten, at gøre elselskabers eget forbrug af el til rumopvarmning afgiftspligtigt.\nDen lovtekniske betingelse om henvisning til hele godtgørelsesbestemmelsen er – i modsætning til elafgiftsloven – opfyldt i gasafgiftsloven, hvor der i denne lovs § 6 (svarende til elafgiftslovens § 8, stk. 2) er henvist til hele godtgørelsesbestemmelsen i lovens § 10. Der foreligger derfor lovhjemmel til, at gasselskabers eget forbrug af gas er afgiftspligtigt, hvis forbruget ikke er godtgørelsesberettiget efter alle bestemmelserne i lovens § 10. Gasafgiftsloven svarer i indhold og opbygning til elafgiftsloven, så det er næppe tilfældigt, når lovgiver ikke bare har kopieret ordlyden i elafgiftslovens § 8, stk. 2, i gasafgiftsloven. Lovgiver har derimod valgt en formulering i gasafgiftsloven, som giver den ønskede sammenhæng mellem afgiftspligten og godtgørelsesbestemmelserne.\nSkatteministeriets foreløbige udkast til lovforslag om implementering af Rådets direktiv 2003/96/EF og forskellige forenklinger af energiafgifterne mv. indeholdt et forslag til ændring af den nugældende bestemmelse i elafgiftslovens § 8, hvorefter der bl.a. i den nugældende § 8, stk. 2, blev foretaget en henvisning til lovens § 11 i sin helhed, jf. forslagets § 3, nr. 5. Af bemærkningerne til bestemmelsen fremgik alene, at de foreslåede bestemmelser var fuldstændig parallelle med de samtidigt foreslåede bestemmelser under § 2, nr. 4, som vedrørte en ændring af den tilsvarende bestemmelse i gasafgiftslovens § 6. Når der i bemærkningerne ikke blev gjort opmærksom på denne ændring i henvisningen eller baggrunden herfor, kan det alene tolkes som en anerkendelse fra ministeriets side om, at der hermed blev tilsigtet at dække et hul i den eksisterende lovgivning.\nDet den 31. marts 2004 fremsatte lovforslag (L210) – vedtaget ved lov nr. 462 af 9. juni 2004 - underbygger de fremførte argumenter om kravene til direkte henvisning. I lovforslaget er anvendt forskellige formuleringer for hhv. elforsyningsselskaber (§8, stk. 2) og forbrugsvirksomheder (§ 8, stk. 3 og 4). For elforsyningsselskaberne fastholdes den nuværende formulering, hvilket får det betydning, at elforsyningsselskabernes eget forbrug ikke bliver afgiftspligtig. For forbrugsvirksomhederne, som ikke forbruger el til transmission mv., er den foreslåede formulering: ”Ved opgørelsen kan fradrags elektricitet, der opfylder betingelserne for tilbagebetaling efter § 11”.\nForbrugsvirksomhedernes eget forbrug bliver således afgiftspligtigt, hvis dette ikke kan godtgøres efter reglerne i § 11. Hvis Skatteministeriets lovkontor havde været af den opfattelse, at det omhandlede forbrug er afgiftspligtigt efter den nugældende § 8, stk. 2, kunne man uden videre have anvendt den samme formulering i alle tre bestemmelser. Da dette ikke er tilfældet, har man valgt to vidt forskellige formuleringer for hhv. elforsynings- og forbrugsvirksomheder. Formålet har tydeligvis været, at afgiftsfritage elforsyningsselskaberne i videre omfang end forbrugsvirksomhederne.\nI relation til Landsskatterettens afgørelse offentliggjort i SKM2004.47.LSR er det anført, at der ikke herved er foretaget den hjemmelsvurdering, som er gjort gældende i nærværende sag.\nVedrørende elafgiften er det subsidiært gjort gældende, at der ikke foreligger afgiftspligt idet det omhandlede forbrug er godtgørelsesberettiget i medfør af elafgiftslovens § 11, stk. 4, nr. 1, i.f., idet der er tale om særligt indrettede rum, hvor opvarmningen udelukkende er et led i en forarbejdning, der ændrer varens karakter, og hvor der under forarbejdningen kun lejlighedsvis opholder sig personer i lokalet. Lokalerne er særligt indrettet til transformering af el. Opvarmningen sker ikke af komforthensyn, men af hensyn til driftssikkerheden på transformerstationen. Normalt opholder der sig ikke personer i transformerlokalet, kun undtagelsesvis i forbindelse med tilsyn og reparationer. Opvarmningen af lokalerne sker i forbindelse med en proces, der består i forarbejdningen af en vare (el), og hvor forarbejdningen ændrer varens karakter. Forarbejdningen består i, at der sker en transformering af elektriciteten, således at denne transformeres ned fra 60 kV til 10 kV. Opvarmningen er endvidere en helt grundlæggende forudsætning for, at transformationen af elektriciteten i det hele taget kan finde sted, og kan sammenlignes med den energi, som benyttes i andre dele af industrien med henblik på at få en proces til at forløbe. Herved adskiller ”opvarmningen” sig klart fra den situation, der var aktuel i TfS 1999.902 vedrørende pumpestationer, idet der i transformerstationerne sker en egentlig forarbejdning af varer. På dette grundlag bør kendelsen i SKM2004.47.LSR tillige revurderes.\nVedrørende CO2-afgiften er det anført, at efter gældende praksis er elopvarmning af transformerhuse en del af nettabet, som er afgiftsfritaget efter CO2-afgiftslovens § 5, stk. 2. Afgiftsfritaget efter bestemmelsen er forbrug, der er ”direkte medgået til fremstilling og distribution af el”. I lovbemærkningerne til bestemmelsen er nævnt nogle eksempler på dette forbrug. Opremsningen er ikke udtømmende og giver dermed ikke nogen præcis afgrænsning af det afgiftsfritagne forbrug. Danske Elværkers Forening (DEF) har i notat af 10. december 1996 anført: ”M.h.t. opvarmning af transformerhuse er Skatteministeriet indstillet på at betragte elforbrug til opvarmning af transformerhuse som en del af nettabet ….” Denne opfattelse af praksis er bekræftet i Skatteministeriets brev af 4. april 1997 til DEF, hvori ministeriet bl.a. skriver: ”Omkring elselskabers eget forbrug synes der at være to spørgsmål. Det ene spørgsmål er, i hvilke tilfælde, eget forbruget kan siges at være medgået direkte til fremstilling og distribution af el eller til andet (varmeleverancer, administration mv.). Her synes der ikke at være afgørende forskel i departementets indstilling og DEF’s. Departementet er glad for, at DEF vil være med ved udarbejdelse af nærmere retningslinier.” Det er denne praksis som DEF’s medlemmer, herunder selskabet, har fulgt. Ministeriet har ikke efterfølgende udmeldt nogen praksisændring eller udarbejdet nærmere retningslinier. Den af Skatteministeren accepterede praksis er derfor fortsat gældende.\nVedrørende svovlafgiften er det anført, at da elforbruget er afgiftsfritaget efter CO2-afgiftslovens § 5, stk. 2, er dette forbrug også fritaget for den særlige svovlafgift for elektricitet.\nTil støtte for den subsidiære påstand er det anført, at afgiftsperioder, som er forfaldne mere end 5 år før regionen den 9. september 2003 traf afgørelse er omfattet af forældelsen iht. 1908-loven. Regionen har ikke forinden den trufne afgørelse udøvet gyldige forvaltningsretlige handlinger, som kan afbryde forældelsen. Det er gjort gældende, at de af selskabet udstedte afbrydelseserklæringer ikke afbryder forældelsen. Efter 1908-lovens § 1 afbrydes forældelsen ved skyldnerens erkendelse af gælden, eller ved forlig, dom eller anden retsafgørelse. Selskabet har ikke accepteret afgiftskravet, men alene forpligtet sig til ikke at benytte retten til at gøre forældelse gældende efter 1908-loven. Der foreligger ikke en fordring før det tidspunkt, hvor regionen træffer afgørelse i sagen. Afbrydelseserklæringen bliver derfor uden betydning for forældelsen, da der ikke er en fordring på tidspunktet for underskrivelsen. Derudover kan afbrydelseserklæringerne ikke afbryde forældelsen efter lovens § 2, da lovens bestemmelser om forældelse ikke kan sættes ud af kraft ved, at selskabet med regionen aftaler, at man ikke vil gøre forældelsesindsigelse gældende. Herudover kan selskabet ikke være bundet af erklæringerne, da regionen ikke har overholdt det aftalte grundlag for disse. Regionen afventede således ikke afgørelsen i den tilsvarende sag, forinden den traf afgørelse. Selskabet eventuelle forpligtelser i henhold til afbrydelseserklæringen er således bortfaldet.\nDet klagende selskab driver elforsyningsvirksomhed og er registreret herfor efter henholdsvis elafgifts-, svovlafgifts- og CO2-afgiftsloven.\nAf elafgiftslovens § 8, stk. 2, fremgår, at en registreret virksomheds afgiftspligtige leverancer bl.a. omfatter virksomhedens eget forbrug af elektricitet i det omfang, det ikke opfylder betingelserne for tilbagebetaling efter § 11, stk. 1, 2 og 14.\nAfgiftspligten for eget forbrug blev indsat i den oprindelige elafgiftslovs § 8, stk. 2, (lov nr. 89 af 9. marts 1977). Det kan ikke af lovens bemærkninger udledes, hvorledes eget forbrug skal afgrænses. Ved lov nr. 292 af 29. juni 1979 blev henvisningen til stk. 1 og 2 i den samtidig hermed ændrede bestemmelse i lovens § 11 tilføjet, hvorefter afgiftspligten af eget forbrug afhang af virksomhedens momsfradragsret for den forbrugte elektricitet. Det bemærkes, at godtgørelsesadgangen i den dagældende lovs § 11 alene fremgik af stk. 1 og 2, mens den nærmere opgørelse af det i medfør heraf tilbagebetalingsberettigede beløb fremgik af de øvrige stykker. Bestemmelsen blev videre ændret ved lov nr. 389 af 2. juni 1999, hvorved blev indføjet en henvisning til den samtidig vedtagne bestemmelse i elafgiftslovens § 11, stk. 14. Af bemærkningerne fremgår, at der er tale om en konsekvensændring.\nVed lov nr. 462 af 9. juni 2004 blev elafgiftslovens § 8 ændret og er herefter sålydende:\n”Registrerede virksomheder skal efter udløbet af hver afgiftsperiode angive størrelsen af de i periodens løb stedfundne afgiftspligtige leverancer m.v. og indbetale afgiften for afgiftsperioden til de statslige told- og skattemyndigheder. Angivelsen og betalingen sker efter reglerne i §§ 2-8 i lov om opkrævning af skatter og afgifter.\nStk. 7. Virksomheder registreret efter § 4, stk. 1, der årligt afsætter mindre end 100 GWh elektricitet, kan efter ansøgning til de statslige told- og skattemyndigheder få tilladelse til at opgøre de afgiftspligtige leverancer i den enkelte måned eller anden periode, for hvilken acontoopkrævning over for samtlige forbrugere finder sted, på grundlag af de fra kraftværker m.v. leverede mængder elektricitet med fradrag af 4 pct. ledningstab, under forudsætning af, at endelig afregning af afgiften finder sted mindst én gang om året ved opgørelse og afregning af de faktiske leverancer hos samtlige forbrugere."\nLandsskatteretten har ved kendelse af 8. oktober 2003 (offentliggjort i SKM2004.47 LSR) taget stilling til det foreliggende problem og givet myndighederne medhold. Imidlertid finder retten på det nu foreliggende grundlag, at der må lægges vægt på, at der ikke i dagældende bestemmelse i elafgiftslovens § 8, stk. 2, foreligger fornøden hjemmel til at anse det i sagen omhandlede eget forbrug af elektricitet i transformerstationer for afgiftspligtigt. På grundlag af den i bestemmelsen foretagne henvisning til elafgiftslovens § 11, stk. 1, 2 og 14, kan det modsætningsvis ikke antages, at de øvrige bestemmelser i § 11 finder anvendelse ved afgrænsningen af elselskabers eget forbrug af elektricitet. Det bemærkes herved, at der ej heller ved den ved lov nr. 462 af 9. juni 2004 foretagne ændring er skabt den fornødne hjemmel, idet lovgiver ved vedtagelsen af den nugældende bestemmelse i elafgiftslovens § 8, stk. 2, alene foretager en henvisning til lovens § 11, stk. 1, 2 og 15, mens der i de samtidigt vedtagne bestemmelser i lovens § 8, stk. 3 og 4, foretages en henvisning til § 11 i sin helhed. Da det omhandlede forbrug herefter er tilbagebetalingsberettiget efter elafgiftslovens § 11, stk. 1, 2 og 14, er selskabet ikke i henhold til § 8, stk. 2, afgiftspligtig heraf. Da det endvidere af CO2-afgiftslovens § 5, stk. 1, nr. 3, fremgår, at for varer omfattet af § 2, stk. 2, nr. 8 (elektricitet), opgøres den afgiftspligtige mængde efter elafgiftslovens § 8, stk. 2, er det omhandlede forbrug følgelig ej heller omfattet af afgiftspligten efter denne lov, ligesom dette er fritaget for særlig svovlafgift i medfør af svovlafgiftslovens § 34, stk. 6. Den påklagede afgørelse ændres derfor i overensstemmelse med den principale påstand.


Lavtliggende skole på Frederiksberg beskyttes mod nye skybrud\nFrederiksberg Kommune Frederiksberg Ejendomme Skolen Ved Søerne\nSkolen ved Søerne på Frederiksberg var særligt hårdt ramt i forbindelse med skybruddene i 2011 og 2014. Selv om man gennem årene havde etableret flere sikringer som for eksempel højvandslukker og skotter, skabte de store skybrud voldsomme oversvømmelser.\nVandet ødelagde installationer i skolens varmecentral og gulvene i gymnastiksalene. I lange perioder har skolen ikke kunnet bruge salene, fordi de først skulle udtørre og senere udbedres.\nArbejdet med at skybrudssikre skolen blev opdelt i tre etaper, for at mest muligt kunne foregå i skoleferierne. Der er blandt andet etableret forhøjede betonkanter ved kældertrapper, ændrede kloakføringer og tagnedløb, montering af højvandslukker med pumpebrønde samt et forsinkelsesbassin.\nIllustration fra Rambøll. Opdateret d.23. august 2016\nKlimatilpasningsprojektet er færdigt i 2016\nI løbet af sommeren 2016 bliver boldbanen på Niels Ebbesens Vej forsænket og får derved funktion som forsinkelsesbassin med lokal afledning af regnvand. Dermed vil tredje og sidste etape af klimatilpasningsprojektet på Skolen ved Søerne være afsluttet.\nEfter det store skybrud i 2011 ønskede Frederiksberg Kommune en registrering af årsager til skybrudsskader på kommunens ejendomme – herunder Skolen ved Søerne.\nEfter endnu et skybrud i sommeren 2014 bad kommunen en rådgivervirksomhed om at udarbejde en mere detaljeret rapport om, hvordan man kunne reducere risikoen for nye oversvømmelser på Skolen ved Søerne.\nKommunalbestyrelsen godkendte i foråret 2015 en anlægsbevilling på 2,7 millioner kroner til at udføre de fleste af rapportens anbefalinger.\nI forsommeren 2015 valgte projektlederen på klimatilpasningsinitiativet under By- og Miljøområdet at skifte rådgiver. Det skyldtes blandt andet, at en del af rådgiverens forslag ikke kunne gennemføres eller myndighedgodkendes. Ny rådgiver på projektet blev virksomheden Hjørdis Sørensen Landskab.\nEtape 1 blev udført i sommeren 2015, etape 2 løb fra december 2015 til januar 2016, og etape 3 afsluttes efter planen i sensommeren 2016.\nDen forventede levetid er ikke beregnet.\nEkstrem lav beliggenhed udfordrede kloaksystemet\nSkolen ved Søerne har gentagne gange været oversvømmet i forbindelse med skybrud, fordi en del af bygningerne ligger i en lunke på det laveste punkt på Frederiksberg.\nFra hele oplandet er der naturlige vandveje, som leder hen mod skolen, og derfor står vandspejlet meget højt omkring skolens bygninger ved et skybrud.\nKloaksystemet har ikke kunnet klare de store mængder vand, og vandet løb derfor tilbage i rørene og skabte voldsomme oversvømmelser inden døre.\nVed skybruddet i 2014 blev varmecentralen fuldstændig oversvømmet. Vandet stod så højt, at varmecentralens pumpe blev oversvømmet og kortsluttede.\nGymnastiksalene blev oversvømmet, og i lange perioder kunne skolen ikke bruge salene, fordi gulvet først skulle tørre og senere udbedres.\nFra gangarealet løb vand ind i musiklokalet, hvor det stod op i 40-60 centimeters dybde.\nEn vifte af tiltag skal sikre skolen ved skybrud\nProjektet består af to tiltag: En LAR-løsning på skolens boldbane og en skybrudssikring af bygningerne, der blandt andet omfatter ændret kloakføring, ændrede tagnedløb og en ny type højvandslukke.\nPå etape 1 i sommeren 2015 blev der udført arbejder både udendørs og indendørs, som sikrer, at overfladevand ikke kan trænge ind i bygningerne. Der blev for eksempel støbt betonkanter ved skakter til kældertrapper og atriumgården. Derudover ændrede man nogle kloakledninger og monterede højvandslukke i nogle gulvafløb i kældrene.\nPå etape 2 fra december 2015 til januar 2016 installerede man på skolebygningen på Filippavej en ny type højvandslukke, en såkaldt HVL800 Hybrid Bypass Station. Den sikrer, at højvandslukket i brønden fungerer selv ved tilbageløbstryk fra hovedkloakken.\nVed højt tryk i kloakken vil to stærke pumper presse vandet fra bygningssiden ud i kloaksystemet. Den såkaldte bypassfunktion sikrer, at bygningens kloak kan benyttes som normalt selv under et skybrud.\nI etape 2 omlagde man også kloakledninger og ændrede tagnedløb.\nMan anlagde desuden en zinkkant langs soklen på de bygninger, der vender ud mod skolens gårdhave. Zinkkanten tillader, at der kan stå op til 20 centimeter vand i gårdhaven, uden at vandet beskadiger bygningernes sokkel.\nI etape 3 fra juni til august 2016 forsænker man boldbanen på Niels Ebbesens Vej, der derved får funktion af forsinkelsesbassin.\nFærre skader ved skybrud\nProjektet på Skolen ved Søerne har primært afhjulpet et akut problem med oversvømmelser, når Frederiksberg er blevet ramt af skybrud.\nMed de nødvendige klimatilpasningsinitiativer vil bygningerne på Skolen ved Søerne være mindre sårbare fremover.\nNår den nedslidte boldbane på Niels Ebbesens Vej i sommeren 2016 bliver forsænket, bliver anlægget samtidig renoveret.\nKommunen har betalt alle udgifter til projektet\nDen samlede anlægsudgift er 2,7 millioner kroner. Heraf udgør rådgiverhonoraret 243.980 kroner.\nDe 2 millioner kroner kommer fra puljen til udbedring og forebyggelse af skimmelforekomster, og de 0,7 millioner kroner fra puljen til implementering af kommunens klimatilpasnings- og skybrudsplan.\nFrederiksberg Kommune afholder hele udgiften, ligesom kommunen står for driften.\nProjektet udviklede sig undervejs\nProjektet udviklede sig meget anderledes end de oprindelige planer, fordi cirka halvdelen af de oprindelige anbefalinger ikke kunne gennemføres eller godkendes af myndighederne.\nDerfor måtte man i foråret 2015 skifte rådgiver og finde nye løsninger på en række udfordringer.\nProjektet er ikke blevet dyrere af den langtrukne og noget besværlige proces, for anlægsbevillingen har hele tiden ligget fast. Men det har betydet, at man måtte prioritere og ændre planerne.\nDen oprindelige konsulentrapport beskrev, hvor der havde været problemer på skolen. For hvert problem forelå en løsning, som var prissat. Men Frederiksberg Ejendomme manglede et helhedssyn på skolens problemer og en gennemgang af hele afløbsplanen. Hvad sker der for eksempel, hvis man sætter et højvandslukke op et sted? Betyder det så, at vandet opstuves et andet sted?\nFor eksempel var der et oprindelig et forslag om yderligere en nedsænket boldbane på Filippavej, men den viste sig at den ville være meget bekostelig, fordi grundvandet i området står meget højt. Derfor blev den sløjfet.\nI forbindelse med projektet har blandt andet vandsektorloven og vandmiljøloven været i spil.\nInteressenterne i projektet er Frederiksberg Kommune, Frederiksberg Ejendomme og Skolen Ved Søerne. Rådgivningsvirksomheder har været Rambøll og Hjørdis Sørensen Landskab.\nNødvendigt at skifte rådgiver undervejs\nOmkring halvdelen af anbefalingerne i den oprindelige konsulentrapport kunne man ikke følge. De kunne ikke myndighedsgodkendes, eller de kunne ikke gennemføres.\nDerfor valgte Frederiksberg Ejendomme at finde en anden rådgiver og udvikle nye løsninger. Det har forsinket projektet meget.\nDet har også kompliceret projektet så meget, at det ikke har været muligt at finde ledningsplaner for gymnastiksalsbygningen og det sænkede adgangsareal.\nDet betød for eksempel, at var nogen usikkerhed om, hvor drænpumpen i varmecentralen ledte vandet hen. Derfor var det nødvendigt at udføre en række tv-inspektioner for at klarlægge linjeføringen af kloaknettet. Det har kostet penge og forsinket projektet.\nPå grund af projektets hastekarakter var der ikke tid til at udvikle et medfinansieringsprojekt med et forsyningsselskab omkring LAR-løsningen.\nFordi arbejdet foregår på en skole, har der skullet tages hensyn til, at arbejdet primært udføres i skolernes ferie. Det har været med til at forsinke processen.\nTeknologier til at beskytte mod skybrud\nVærktøj til at beregne ekstreme nedbørs områder\nIllustration fra Rambøll.\nI eftersommeren 2014 blev Skolen ved Søerne ramt af endnu et kraftigt skybrud, der førte til voldsomme oversvømmelser. Her er frivillige fra Frederiksberg Brandvæsen ved at pumpe vand op fra en af skolens kældre. Foto: Tim Ole Simonsen /Frederiksberg Brandvæsen.\nPå skolen går knap 700 elever fordelt på 33 klasser. Billede: Frederiksberg Kommune.\nEn kombination af et regnvandsbassin, en boldbane og et udendørs undervisningslokale kan være en del af den skybrudssikring, der planlægges gennemført. Illustration: Rambøll.


Johannes | Vor Frue Kirke - Københavns Domkirke\nApostlen og evangelisten Johannes\nJohannes var den yngste i gruppen af apostle og fremstilles altid ung og skægløs. Han står med skrivetavle og med en ørn ved sine fødder.\nHan var søn af Zebedæus og bror til Jakob (den ældre), og de to kaldtes også Tordensønnerne.\nI traditionen ses Johannes som ”den som Jesus elskede” og derfor også ham, som Jesus nævner, da han hænger på korset. Til Maria siger Jesus (om Johannes): ”’Kvinde, dér er din søn’, derpå sagde han til disciplen: ’Dér er din mor’”.\nTraditionen har tidligere tillagt Johannes at være forfatter til Johannes Evangeliet, Johannes Brevene og Johannes Åbenbaring. Det er dog meget lidt sandsynligt.\nI kunsten optræder han enten sammen med de tre andre evangelister: Matthæus, Lukas og Markus eller sammen med apostlene. Som apostel plejer han at stå med en kalk: et bæger hvorfra der snor sig en slange.\nI Vor Frue Kirke er Johannes imidlertid karakteriseret ved sit evangelisttegn, en ørn, og han står yderligere med en tavle, parat til at nedskrive sit evangelium.\nDet er helt udsædvanligt at afbillede ham i rollen som evangelist, når han står sammen med apostlene, og Thorvaldsen har næppe kunnet se det i andre kirker. Han har sikkert gjort det helt bevidst, for han gør det samme i fremstillingen af Matthæus. Som apostel har Matthæus ofte et regnebræt og en pengepose som sit kendetegn, men som evangelist identificeres han ved at et vinget menneske følger ham, sådan som vi ser det i Vor Frue kirke.\nDe to evangelier repræsenteret begyndelsen, inkarnationen, og slutningen, opstandelsen, hvilket kan være grund nok til deres fremtrædende placering og usædvanlige ikonografi.\nDe fire evangelisters symboler er: Johannes’ ørn, Matthæus’ menneske, Markus’ løve og Lukas’ okse. De stammer dels fra Ezekiels vision og dels fra Johannes Åbenbaring, hvor fire himmelvæsner bærer Guds tronstol.\nDer findes en tegnet skitse af figuren på bagsiden af et brev fra 1.4.1821. Skitse i ler 1821.\nI 1823 modellede Giuseppe Pacetti en udgave efter Thorvaldsens skitse, der dog blev kasseret, men siden genbrugt som Judas Thaddæus, der også blev kasseret i 1827.\nFiguren blev modelleret endeligt af Nicolo Marchetti i 1824.


Skøndhedsforum: januar 2018\nOvervejelser omkring brystforstørrelse og plastikoperationer\nMin veninde og jeg har snakket meget om plastikoperationer\nMin veninde og jeg har snakket meget om plastikoperationer, da hun overvejer at få lavet sine bryster, men hun har ikke været helt sikker på, hvilken læge hun skal gå til. Hun vil gerne have en brystforstørrelse, så det er jo vigtigt at finde en læge, som giver det bedste resultat.\nDer findes rigtig mange gode plastikkirurger\nDer findes rigtig mange gode plastikkirurger, så hun har været rundt at snakke med et par stykker om hendes brystforstørrelse. Plastikoperationer er noget, som skal være meget velovervejet, så jeg synes, det er rigtigt godt, at hun har lavet en grundig research om emnet. En af vores fælles veninder fik lavet en brystforstørrelse for et par år siden, så hende har hun også snakket med.\nJeg er ikke helt sikker på, om jeg synes, det er en god ide, men hvis det kan gøre hende glad, så synes jeg, hun skal gøre det. Jeg har sagt til hende, at hun skal være helt sikker, inden hun får lavet en brystforstørrelse, for der er jo altid risikoer ved plastikoperationer.\nHun har ønsket sig større bryster, siden vi var teenagere\nHun har ønsket sig større bryster, siden vi var teenagere, og hun er hun blevet 24 år, så nu skal det være. Hun har sparret sammen længe, for det er ikke helt gratis at få lavet en brystforstørrelse. Hun har undersøgt meget om plastikoperationer, og har nu bestemt sig for en læge. De har i samarbejde besluttet, hvilken størrelse de nye bryster skal være, sådan at de ikke bliver alt for store.\nHun dyrker meget sport, men det må hun vente lidt med efter hendes brystforstørrelse, men det er meget normalt efter plastikoperationer. Lægen har sagt, at der skal gå et par måneder inden hun må løbe igen, for ellers risikerer hun, at implantaterne ikke sidder ordentligt fast.\nLægen har også udleveret nogle foldere omkring plastikoperationer\nLægen har også udleveret nogle foldere omkring plastikoperationer generelt, hvilke forholdsregler hun skal tage, og hvad hun helst skal undgå i den nærmeste tid efter operationen. Og så har hun fået en specielt for brystforstørrelse, hvor der står om risikoerne, og hvad hun kan forvente i fremtiden. Det er jo vigtigt, hun ved, hvordan hun skal forholde sig efter operationen.\nHun plejer at ryge, men det må man ikke efter plastikoperationer, så det bliver nok lidt svært for hende. Hun har ikke fortalt sine forældre om hendes brystforstørrelse endnu, men jeg håber, at hun gør det inden operationen. De synes ikke, at plastikoperationer er en god ide, og forstår ikke at hun vil have større bryster.


SANKT PAULS KIRKE - Lightplanner\nSKT PAULS KIRKE\nOpgaven for Sankt Pauls Kirke var at finde en løsning til belysning af kirkens tre ure, som tog højde for urenes særlige konstruktion og skabte fokus på tallene.\nLIGHTPLANNER har rådgivet, designet belysningen samt projektledet denne opgave, som er lavet i samarbejde med Entreprenør Guldmann Dam, Pre / Nord A/S samt Arkitektfirmaet Toyberg-Frandzen A/S.\nUdregning af lyset placering og vinkel, med fokus på at skabe et jævnt lys, uden at synliggøre selve lyskilden. For at opnå dette, specialdesignede vi en reflektor, der ligger bag lyskilden og reflekterer lyset jævnt på hele urskiven.\nLIGHTPLANNER har stået for teknisk rådgivning til valg af lyskilde samt placering og integrering i uret.\nLyset i urene er nøje justeret, så det lige netop opfylder funktionen, hverken mere eller mindre. Lyset intensitet er således kun på 5 % af dets egentlige styrke, for at skabe en jævn og subtil fordeling.


DAC Master Classes: Engineering the World — Byggesocietetet\nDAC Master Classes: Engineering the World\nMedlemmer af Byggesocietetet får rabat på DACs nye Master Classes\nDAC Master Classes er udviklet af DAC i samarbejde med MT Højgaard, WSP, Arup og BLOXHUB for at imødekomme de behov som specialister i byggebranchen har i nutidens marked. Omdrejningspunktet er Ove Arups ideer om ’Total Design’, og hvordan man kan samarbejde på tværs af værdikæden. Uddannelsen er relevant for professionelle i byggeriet – særligt arkitekter og ingeniører men også rådgivere og udførende parter.\nEn solid indsigt i principperne bag Total Design, der kommer til at definere samarbejdsformer og byggeprocesser i branchen fremover\nHøjtprofilerede og internationale keynote speakers\nMulighed for at arbejde med egne og aktuelle cases\nKompetencer i og redskaber til at…\nForstå fremtidens kunder for at kortlægge fremtidens marked og efterspørgsel\nSamarbejde på tværs af traditionelle faggrænser og på langs af værdikæden for at optimere processen og minimere konflikter\nOrientere sig i globale trends og oversætte dem til jeres egen dagligdag, så I er rustet til den hurtige udvikling\nHåndtere etiske forpligtelser og bæredygtighed, så det bliver en del af forretningen i stedet for en ekstra udgift\nAt udvikle og eksekvere løsninger på stadigt mere komplekse problemer og udfordringer, hvor rammerne er omskiftelige\nDiplom som bevis på gennemførelsen af uddannelsen\nUddannelsen består af 7 sessions, som ligger om formiddagen hver 14. dag. Formatet er 1 times oplæg efterfulgt af 2 timers workshop. Forløbet løber fra 9. januar - 27. marts 2019 og afholdes i BLOX i København.\nUddannelsen ville normalt koste over 15.000,- per deltager, men udbydes til 3.000 kr, fordi den er støttet af fondsmidler. Som medlem af Byggesocietetet kan du få yderlige rabat. Hvis du er en enkeltperson kan du indtaste koden ’Bloxhub18’ og få 900,- DKK rabat. Desuden har du mulighed for at deltage sammen med dine kollegaer fra din organisation eller virksomhed - ved minimum 3 deltagere, koster forløbet kun 1.000,- DKK per deltager med koden ’3FOR1’ på Billetto.\nDu kan læse mere på linket her, hvor du også finder tilmelding:\nFor spørgsmål, kontakt Rebecca Maria Jacobsen på DAC på rmj@dac.dk / 24810612.\nByggesocietetet og Realkredit Danmarks Nytårskur 2019\nMIPIM 2019 en realitet!


Fik også pokal for at være flest\nSjelle-Skjørring IF judo afholdte Ungdoms og pokalturnering i Klank Hallen i weekenden, der var 136 deltager fra 17 klubber fra Fyn og Jylland.\nKlubben stillede selv med 20 kæmper og var dermed den klub der havde flest deltager med.\nOg her er lidt resultaterne.\nMarcus Buch, guld\nMagnus Wortmann, bronze\nCathrine Hæstrup, bronze\nSøren Boisen, bronze\nChristian Bech, bronze\nU-17 A række vægtklasse 50-55kg\nAlexander Wadsager, sølv\nThomas Hansen, Pokalen\nOg, ikke at forglemme pokalen for fleste deltager.\nOg det er første gang i klubbens historie!!\nØvrige deltager var:\nPubliceret 31 January 2011 11:21


Falder blodtryk når man ikke spiser nok | Blood Balance i Danmark\nFalder blodtryk når man ikke spiser nok\nNødder som valnødder, mandler og hasselnødder er en fremragende kilde til vitamin B, et vigtigt næringsstof til at holde dit blodtryk afbalanceret på. Hvis man ikke spiser nok mad med B-vitamin, kan det medføre hyppigere fald i blodtrykket. Du kan også finde det i æg, korn og mejeriprodukter. 3. PålægDet gælder især for blodtryk hos ældre, hvor lavt blodtryk kan medføre at hjerte, hjerne og andre vitale organer ikke modtager nok blod. Kronisk lavt blodtryk uden andre symptomer er næsten aldrig alvorligt.\nDer er derfor ikke en skarp opdeling af, hvor lavt blodtryk må være, så det er svært at sige, hvornår blodtrykket er for lavt. Helbredsproblemer kan dog opstå, hvis blodtrykket falder pludseligt og hjernen. Når kroppen er meget dehydreret, er der ikke nok væske i blodet, hvilket vil sige, at blodtrykket kan falde, og at der ikke kommer nok blod til hjernen. For at få mere blod til hjernen, begynder hjertet at slå hurtigere. LÆS OGSÅ: Dét sker i kroppen, når du holder op med at ryge. Ånde.\nHvis du tror, at du ikke spiser nok protein, skal du kigge efter følgende tegn som din krop kan sende dig. 1. Cravings. Det protein gør, er at udjævne dit blodsukker. Hvis du ikke spiser nok, sker det ikke, så du begynder at få pludselige cravings for slik. 2. Tør hud, svage negle og hårJeg har altid haft lavt blodtryk og døjer også i perioder med svimmelhed.\nDet har især været slemt efter rygestop og her i graviditeten. Nok væske og nok salt til at holde på væsken er vigtigt. Har jeg en periode hvor det er meget slemt så spiser jeg en masse lakrids, det hjælper lidt på det. Jeg må prøve med lakrids. Tak for rådet:)Spiser du jævnligt fedtfattig youghurt kan du reducere dit blodtryk og dermed formindske din risiko for blodpropper og andre hjertekar-problemer. Så lidt yoghurt skal du spise for at sænke dit blodtrykBlodtrykket kan godt være for lavt, men her er ikke nogen nedre grænse.\nMan siger, at blodtrykket er for lavt, hvis der kommer symptomer – typisk svimmelhed, sortnen for øjnene hvis man rejser sig for hurtigt eller besvimelse. Hvis ikke der er symptomer, så er blodtrykket ikke for lavt – uanset hvad det måles til. Man kan hverken mærke, at man har for højt blodtryk eller forhøjet kolesterol. Man oplever først problemer med blodtrykket, hvis det er alarmerende højt i form af smerter i hoved og bryst. Men ligger blodtrykket på 160/90-170/100 mmHg, mærker man det oftest ikke, selvom det er farligt.\nSom nævnt spiller arv en stor rolle, men også livsstilsfaktorer har meget at sige. Højt blodtryk er altså et sundhedsproblem, man ikke skal ignorere. Microsoft og partnere kan blive kompenseret, hvis du køber noget gennem anbefalede link i denne artikel. 8/21 DIAS.\nJeg målte lige mit blodtryk. Det er 148/85 puls 96. Kan det berolige dig lidt. Men kontakt din læge og hør hvad han/hun siger. Mit blodtryk stiger og falder også. Der er gået lidt tid efter jeg skrev og jeg har lige målt igen.\nNu viser det 160/96 puls 74. Blodtryk svinger tilsyneladende op og ned hele tiden.\nFalder blodtryk når man ikke spiser nok: Læs om lavt blodtryk Årsager, symptomer & Blood Balance\nVidste du, at disse fødevarer øger dit blodtryk? Læs om lavt blodtryk Årsager, symptomer & Blood Balance. Det sker der i kroppen, når du ikke får nok. 7 tegn på, at du ikke spiser nok protein Læs. For lavt blodtryk, som stadig falder. Min-Mave. Så lidt yoghurt skal du spise for at sænke dit.\nBlodtryk sådan forstår du det. Styr på blodtryk og kolesteroltal Blood Balance købe. Forhøjet blodtryk? Her er 20 symptomer. Blodtryk — Blood Balance købe


Shimano Breakaway - Cykelbuks med seler og indlæg - Sort - tjek prisen her\nHjem / Butik / Cykelshorts Herre / Shimano Breakaway – Cykelbuks med seler og indlæg – Sort\nShimano Breakaway – Cykelbuks med seler og indlæg – Sort\nVarenummer (SKU): 4550170430344 Kategori: Cykelshorts Herre Tag: Shimano\nNavn: Shimano Breakaway – Cykelbuks med seler og indlæg – Sort\nMange leder efter den billigste Shimano Breakaway – Cykelbuks med seler og indlæg – Sort på nettet, og de ender oftest ud med at finde tilbud her: gå til shop\nShimano Breakaway – Cykelbuks med seler og indlæg – Sort fra Shimano\nShimano Breakaway – Cykelbuks med seler og indlæg – Sort fungerer rigtig godt i sit rette element. Cykelshorts Herre kategorien indeholder mange eftertragtede varer. Cykelpartner mener mange er den førende cykelshop i hele Danmark. Produktet du ser på her kan du bytte op til hele 365 dage efter du har bestilt den. Når du jagter cykeludstyr, kan du gøre som andre før dig og købe vare her på siden, og du er ikke den eneste, der har købt det her. Overvej også lige at der er prisgaranti på Shimano Breakaway – Cykelbuks med seler og indlæg – Sort fra vores eftertragtede mærke Shimano, som er kendt i cykelverdenen. I den tid du sidder og nyder naturen på din cykel, er det vigtigt, du tænker på at kroppen har brug for væske undevejs. Væsken du indtager under cyklingen kan være energi drik med smagen af bær.\nKøb Shimano Breakaway – Cykelbuks med seler og indlæg – Sort for kun kr. 699.00 allerede i dag, så sendes den direkte hjem til dig. Husk du har et helt års returret.\nShimano Breakaway – Cykelbuks med seler og indlæg – Sort kun kr. 699.00\nShimano Breakaway – Cykelbuks med seler og indlæg – Sort er tilføjet i shoppen på grund af den store efterspørgsel i varegruppen Cykelshorts Herre. Vidste du, at du også får hele 30 dages returret hvis du skulle fortryde dit køb din vare. Fun fact er at de fleste shoppere i Danmark køber Shimano Breakaway – Cykelbuks med seler og indlæg – Sort fra den meget brugte forhandler Cykelpartner, der har forstået at dække hele Danmark med de helt rigtige varer. Blandt alle varerne i shoppen går mange på jagt efter deres mål, som jo fx kan være denne vare. Købes der ind i online webshops kan priserne være lavere- fordi webshoppen ikke har udgifter til en fysisk butik.\nFordele når du køber Shimano Breakaway – Cykelbuks med seler og indlæg – Sort online\nDet er faktisk hver gang, når du shopper rundt online, er betingelserne lidt gunstigere, som du ikke nødvendigvis får i fysiske butikker. Den danske lovgivning giver dig 14 dages returret. når produkterne er købt online, og nogle webshops har valgt at give mere og det kommer dig tilgode som forbruger. Oveni returretten har du online også et ret stort udvalg af varer og shops, og det bevirker, at du med få klik kan finde det bedste tilbud, blandt de mange udbydere af varer, der findes online. Og du kan faktisk sammenligne priser direkte på din mobiltelefon i bussen eller toget. Den helt stort fordel ved købe produkterne online er at slippe for, at bære alle varerne fra butikkens hylder hele vejen gennem butikken og hjem til dig selv. Webshoppen sender din varer direkte til din adresse, hvis du ikke har valgt at få dem sendt hen til dit arbejde, så du kan vælge det, det er lettes for dig. Du kan også springe en lang kø ved kassen over så det er direkte til kassen, når du er færdig med at handle, så behøver du ikke længere forudsige, hvilken kø der er hurtigst – vi gætter aldrig rigtigt alligevel.\n15 reviews for Shimano Breakaway - Cykelbuks med seler og indlæg - Sort\nVær den første til at anmelde “Shimano Breakaway – Cykelbuks med seler og indlæg – Sort” Annuller svar


Påkørte hjorte: Nu skal du passe på i trafikken | Dyrenes Beskyttelse\nPressemeddelelse, 30. september 2019\nSidste år steg antallet af opkald på påkørte hjorte til Dyrenes Beskyttelses Vagtcentral med 15 procent og satte dermed ny rekord. Men rekorden får formentlig ikke lov til at stå længe, da antallet af henvendelser i de første syv måneder i år allerede langt overgår sidste år. Men de mange opkald giver også mere viden om ulykkerne, som med et nyt projekt hos Dyrenes Beskyttelse forhåbentlig kan omsættes til et knæk i kurven.\n”Vi har brug for mere viden om ulykkerne for at kunne undgå dem. Ser vi fx på Aalborg Kommune, så er det suverænt den kommune med flest påkørsler ifølge vores tal, men det siger ikke nødvendigvis noget om, at risikoen for at påkøre en hjort er størst her. Der er mange faktorer, som man skal tage højde for, før man kan sige noget om risikoen for den enkelte bilist. Fx kommunens størrelse, antal veje og trafiktætheden,” siger Michael Carlsen.\nDerfor har man i Dyrenes Beskyttelse nu startet et nyt projekt op, som skal indsamle mere nøjagtig viden om påkørslerne med hjælp fra den GPS-data, som findes i de fleste mobiltelefoner i dag.\n”Vi startede projektet op hen over sommeren og begyndte at anmode folk om at dele deres GPS-data med os, når de ringer til vores vagtcentral om en påkørt hjort, og de første resultater ser allerede meget lovende ud. Når vi har de nøjagtige koordinater for påkørslen, kan vi begynde at sammenholde med andre faktorer, fx geografi, tidspunkt for påkørsel og årstid. Forhåbentligt resulterer det i viden, som kan være med til at forebygge mange ulykker i fremtiden. Til gavn for både dyr og mennesker,” siger han.


Uriasposten » Blog Archive » Sverige: Seif blev gymnasiets luciabrud – “Jag gjorde det faktiskt mest för att markera mot rasism”\nSverige: Seif blev gymnasiets luciabrud – “Jag gjorde det faktiskt mest för att markera mot rasism”\nDet er højsæson for feelgood-historier, og de senere dage har flere medier fortalt hvordan herboende muslimer knuselsker den danske jul. Orientering på P1 interviewede afghanske Popal Naseri, TV2 interviewede familien Pakideh fra Iran og BT interviewede irakiske Ayhan Al Kole. Intet ondt om de pågældende, men det er koncentreret holdningsmassage.\nIntet overgår dog niveauet i Sverige. Seif er arabisk for sværd, og det er selvfølgelig racistisk, hvis en mandlig araber ikke kan være luciabrud. Vi lever i absurde tider, som man kan læse hos SVT stockholm – Seif ledde luciatåget på Enskede gymnasium.\n“Förra veckan avbröt Åhléns en Lucia-kampanj efter att hundratals rasistiska och hatiska kommentarer riktats mot en pojke som var med i annonsen. Det fick Seif Aldaffai på Enskede gårds gymnasium att själv vilja bli Lucia.\n– För mig är det här rasism, att många var emot att den här lilla killen blev Lucia. Jag gjorde det faktiskt mest för att markera mot rasism, säger Seif Aldaffai. …\n– Det känns bra faktiskt att vem som helst kan vara Lucia, det spelar ingen roll vilket kön man har eller vilket land man kommer ifrån.”\n(Luciabruden Seif Aldaffai, Enskede gymnasium, 13. december 2016)\nOploadet Kl. 01:36 af Kim Møller — Direkte link — 34 kommentarer\nThe URI to TrackBack this entry is: http://www.uriasposten.net/archives/79042/trackback\nDet humanitære er Sveriges nye statsreligion. Offeret og de brune er den nye helligdom og over det almindelige menneske. Det almindelige menneske er en synder og racist, der kan vise og få aflad ved, at sige det er en berigelse. At vi lever i et rationelt og sekulært samfund er det største bedrag.\nKommentar by Thorsted — 19. december 2016 @ 01:50\nFaktisk er der et Sct.Lucia optog med mænd i denne svenske komedie fra i år “NORDIC HILLBILLIES – Lucia”, optoget er fra 1.40:https://www.youtube.com/watch?v=7C8g-gF3yW8\nKommentar by Thorsted — 19. december 2016 @ 01:59\ndet er lige meget , hvad man stemmer årti efter årti.\nDer er kun èn ting der er sikker , mindre penge , flere muslimer ,dårligere velfærd, dårligere alt\nHvad foregår der virkelig.?!\nEU . det er HELT vildt den medie censur/manipalituion- jeg bliver både angrebet af DK CN (UK specielt) og RU.\nVi ser Danske demonstrere for Daesh i Aleoppo i Danmark-\ndet er jo …sort til hvid\nHam Nagieb Khaja og hans duko-\nJeg har ledt igen og igen efter den RU soldat lagde den op lige efter befrielsen, der var fyldt med Daesh flag, nettop på det kendte market DDR teamet stod og filmede.\n_Kan ikke genkalde glemte at scr. rec\nJeg prøver lige xxxxx.\nmåske du finder den Kim\nKommentar by klaus — 19. december 2016 @ 02:06\nKommentar by klaus — 19. december 2016 @ 02:11\nDer er meget stærke kræfter på spil, stil spørgsmålet hvem ejer hvad.\nOg Ham Nagieb Khaja “prisvindende” fra Al-Madina Souq …der er det sidste ord ikke sagt.\nKommentar by klaus — 19. december 2016 @ 02:27\nJeg har ledt igen og igen efter den RU soldat lagde den op lige efter befrielsen, der var fyldt med Daesh flag, nettop på det kendte market DDR teamet stod og filmede.”\nGider du omformulere?\nKommentar by Kim Møller — 19. december 2016 @ 02:35\nDen er lige til Rokokoposten, men hvorfor tager DR ikke sådan en julehistorie? Politisk misbrug af en sød og harmløs juletradition. Er jeg i øvrigt per definition racist fordi jeg er albino?\nHvis Lucia er racisme, så syns jeg da at man skal forbyde det.\nHvis julen er en kristen hvid magtdemonstration, så forbyd julen, så slipper vi også for alt det fede mad og julehalløj.\nHvis den racistiske kristne jul skal forbydes så skal jødisk påske og muslimsk eid vel også forbydes?\nMan kunne godt forny Lucia traditionen lidt så både drenge og piger kan gå i optoget, men det kan de vist allerede. Man kunne måske også afskaffe/nedtone bruden da det har en grad af skønhedskonkurrence og det er jo ikke alle som kan få lov at gå forrest.\nSvenskerne skulle hellere demonstrere imod den racisme og diskrimination som islam genererer i Sverige i stedet for, at undergrave deres egne stolte og julesøde traditioner.\nKommentar by Carsten Thrane — 19. december 2016 @ 05:18\nDet er en voksen mand med fuldskæg.\nDet er slemt nok her men det er rent absurd teater i Sverige.\nKommentar by Frank Hagmann — 19. december 2016 @ 06:50\nJa det er et absurd teater. Sveriges kulturelle og nationale selvmord fortsætter.\nKommentar by NulTolerance — 19. december 2016 @ 07:39\n“Vem som helst kan være luciabrud” Ja, alle lige med undtagelse af en hvid svensk mand. En af de mænd som betaler for galskaben.\nDet svenske samfund kan vel sammenlignes med en rumfærge med en defekt o-ring i brændstofsystemet. Det er kun et spørgsmål om kort tid inden det siger bang. Den svenske valuta bliver konstant devalueret og når politikerne har tømt de sidste pensionskasser vil de to naive kvinder på billedet, bag den falske luciabrud blive bragt tilbage til virkeligheden.\nKommentar by Nothingman — 19. december 2016 @ 08:05\nKan man få ham som juletræ?\nKommentar by Barenej — 19. december 2016 @ 08:16\nBemaerk brudepigen til hoejre for Saif. En spelttype omkring de tredive – det er nok musiklaeren.\nKommentar by Erling — 19. december 2016 @ 08:36\nForestil jer hvis der for 25 år siden var skrevet en scifi roman eller lavet en film, der beskrev “Sverige i en nær fremtid” – en slags “Fagre nye verden”, bare med elementerne fra det virkelige Sverige anno 2016. Nu med skægget, mandlig luciabrud – tilmed araber og ikke-kristen. Selv som parodi på de “muhamedaner-forskrækkede” (islamofobi var ikke opfundet) ville det ikke fungere, det ville simpelthen være for tykt, for søgt, for useriøst – den lallende debile paranoia.\nKommentar by davidk — 19. december 2016 @ 09:09\nSom 9. NulTolerance rigtigt skriver: Absurd teater.\nMorsomt – hvis det ikke var så alvorligt. “Gud er sort! Ja hun er!”.\nHvis luciabruden kan være en muslim med skæg, så kan profeten vel også være en hvid kvinde uden tøj, eller som det meget passende er set tegnet: en skabet hund?\nMen så lyder hylekoret “Mens vi andre venter på Godot”!\nKommentar by Birger Jensen — 19. december 2016 @ 09:19\n“Jag gjorde det faktiskt mest för att markera mot rasism,”\nDet inkluderer forhåbentlig også islamisk racisme.\nKommentar by Liva — 19. december 2016 @ 09:35\n“…vem som helst kan vara Lucia, det spelar ingen roll vilket kön man har eller vilket land man kommer ifrån”\nKan hvem som helst mon føre an i et muhammedansk optog ved eid-festen? Eller i en af de talrige muhammedanske gadedemonstrationer?\nKommentar by Crass Børsting — 19. december 2016 @ 10:21\nNæste bliver vel at julemanden er sort og kvinde.\nNår man tager hvor Jesus stammer fra, er han sådan set brun og perker.\nKommentar by P — 19. december 2016 @ 10:25\nsatanister infiltrerer, hvad nyt er der i at satanister taler med to tunger?\nKommentar by Ole K — 19. december 2016 @ 10:48\nDen skæggede dame.\nKommentar by Bastardo — 19. december 2016 @ 11:11\nKom med en brækspand!\nKommentar by Menig 442 — 19. december 2016 @ 11:53\nHvorfor er gymnasieeleverne i 30’erne og 40’erne?\nKommentar by Winged Hussar — 19. december 2016 @ 12:13\nEfter “Lucia-optoget” har det langskæggede asylbarn nok fået en ordentligt tur på den klamme feltmadras til højre på billedet!\nKommentar by TH — 19. december 2016 @ 12:29\nHan er vel også vant til at være “brud” i de avancerede numselege Afghanske “unge” har på asylcentrene?\nKommentar by redneck — 19. december 2016 @ 12:38\nLige hvad jeg tænkte.Hende speltluderen på billedet har fået ungt brunt kød som belønning.\nKommentar by benny bomstærk — 19. december 2016 @ 13:27\nÅrets Luciafest gav svenskerne et godt og vellignende billede af vor samtids historie- og traditionsløse kaos. En fantastisk tabt jordforbindelse, båret oppe af ingenting, overfladiskhed og ligegyldighed…\nDet begyndte med modefirmaet Åhlèns markedschef, som begejstret var faldet for alle tings ligestilling og råbte det ud gennem julekataloget… Resultatet var forudseeligt: Multikultipjattet vakte harme.\nMen en ung araber (-måske et “ensomt kommende barn” (?)) som naturligvis ikke kendte Lucia, fik lyst til selv at være “mångfaltens” Lucia.\n– For mig drejede det her fra Åhlens sig om racisme, mente han. “Jag gjorde det faktiskt mest för att markera mot rasism”, sagde Seif Aldaffai. Jeg kan lide at modsætte mig min egen angst. Han følte sig Fandens modig, sang sig igennem Lucia-sangen og – resultatet blev fint.\nSom det ofte går med islamisering lykkedes den med opbakning fra landets indfødte og statens institutioner. Seif fandt støtte hos lærere på Enskede Gymnasium i Stockholm og SVTnyheterna. Et vellykket angreb på en tradition, som har rødder i de blodige masakre på de kristne i Romerriget på 300-tallet.\nKommentar by Gertrud — 19. december 2016 @ 14:26\nSverige kommer til at gennemleve tre faser.\nFace 1: De stærkeste svenskere, dem der altid har været imod islamisering, dem der kan se hvor det bærer hen, vil søge væk fra Sverige.\nFace 2: De fattesvage, nyttige idioter blandt svenskere, dem der bad om at få alle muslimerne ind, bliver tvunget væk af de selvsamme muslimer, fordi de fremmede ifølge Islam, ikke tolererer svenskerene i deres ny besatte område.\nFace 3: Muslimer giver sig til at slås indbyrdes i Sverige, hvilket vil føre til de sædvanlige flygtningekatastrofer som vi ser i Mellemøsten.\nKommentar by k.m. — 19. december 2016 @ 15:13\nFase 4: Håber, at de Danske myndigheder har mineret broen og er villige til at håndhæve sejladsforbud med magt.\nKommentar by Bastardo — 19. december 2016 @ 17:28\nDer sker ikke en pind så længe Danmark ledes af naive mennesker som “Bossen og Bumsen” (Stine Bosse og Zenia Stampe.\nKommentar by k.m. — 19. december 2016 @ 17:55\nIkke helt. Sverige har store uberørte områder, hvor modstandsfolk kan organisere sig i ro og mag. Sverige har desuden en kæmpestor blogosfære og særlige intellektuelle organisationer som Red Ice, Motpol etc for ikke at tale om motståndsrörelsen og lign. organisationer, der går mere håndfast til værks. Sverige har også haft personer som Lasermannen og Malmøskytten. Læg dertil din fase 3 og du har ingredienser til en borgerkrig.\nDet er kun et spørgsmål om tid, men der kan sagtens gå lang tid. Svenskerne har aldrig været i eksistenskamp for deres land før. Det bliver en ny erfaring.\nKommentar by Sigwar — 19. december 2016 @ 20:45\nDer er nok små modstandsgrupper i Sverige, men jeg tror desværre ikke de ændrer udviklingen. Det samme gælder i Danmark.\nKommentar by k.m. — 19. december 2016 @ 21:07\nBilleset siger alt.\nKommentar by Nielsen — 20. december 2016 @ 06:33\nKommentar by Nielsen — 20. december 2016 @ 06:34\nJeg mistede min barne tro.\nKommentar by P — 20. december 2016 @ 08:53\nHvor tragi-komisk: Nu er Lucia gået hen og blevet skæg og ballade.\nKommentar by Lars — 20. december 2016 @ 11:41


Oplev baobaboliens egenskaber hos Helsam - sn.dk - Forsiden - Nordvestsjælland - Kalundborg\nHos Helsam på Kordilgade glæder Anni Brandt sig sammen med en konsulent til at fortæller og demonstrere baobaboliens særlige egenskaber. Olien presses af frøene fra baobabfrugtens kerner og den giver masser af næring til hud og hår. Foto: Jørn Nymand\nArtiklen: Oplev baobaboliens egenskaber hos Helsam\nOplev baobaboliens egenskaber hos Helsam\nKalundborg - 15. april 2019 kl. 17:34\nDer er en helsende oplevelse i vente hos Helsam i Kalundborg på onsdag den 17. april fra kl. 12-18, når kunderne får mulighed for at afprøve naturens reneste magi med produkter uden parfume.\n- Vi har en demodag med fokus på Avivir Baobab hudpleje og Avivir Aloe Vera hudpleje. Det er konsulent Marianne fra Avivir, der kommer og fortæller om produkterne, og man har selvfølgelig mulighed for at dufte og mærke de skønne cremer, lover Anni Brandt, Helsam på Kordilgade.\nSkal man have gennemfugtet sin hud, så kan hun anbefale Avivir Baobab Body Oil med 50 pct. økologisk babobabolie og 50 pct. mandelolie. Denne kombination giver huden en fornyet elasticitet og efterlader den helt gennemfugtet.


Bambus Jersey Stof 150cm 69 Sort - 50cm med PrisGaranti - kr. 65.00\nForside / Syning / Stof / Metervarer / Jersey stof i metermål / Bambus Jersey Solid / Bambus Jersey Stof 150cm 69 Sort – 50cm\nBambus Jersey Stof 150cm 69 Sort – 50cm … læs mere her\nVarenummer (SKU): 5713410025680 Kategorier: Bambus Jersey Solid, Jersey stof i metermål, Metervarer, Stof, Syning Tag: Balsløw\nBambus Jersey Stof 150cm 69 Sort – 50cm beskrivelse:\nNavn: Bambus Jersey Stof 150cm 69 Sort – 50cm\nLæs mere om Bambus Jersey Stof 150cm 69 Sort – 50cm her.\nBambus Jersey Stof 150cm 69 Sort – 50cm – slap af med strik og hækling\nMåske har du også lagt mærke til det – der er mange i dag, der er, hoppet på den nye trend med strikning og hækling- og du bliver måske overrasket når du læser, at det ikke kun er damer oppe i alderen, der i mange generationer har været dem med strikkepindende og hæklenålene. Det er ligeså ofte de unge i dag der finder stor glæde ved at strikke som hobby. Rito.dk giver dig rigtig meget strikke- og hækleudstyr i god kvalitet for pengene. De har endda valgt at give dig, prisgaranti og et helt års returret, så du får også ro i maven, når du køber Bambus Jersey Stof 150cm 69 Sort – 50cm.\nBambus Jersey Stof 150cm 69 Sort – 50cm giver dig prisgaranti\nBambus Jersey Stof 150cm 69 Sort – 50cm er en af mange varer her på shoppen og findes i en vores rigtig gode kategorier, nemlig Håndarbejde > Syning > Stof > Stof i metermål > Jersey stof i metermål > Bambus Jersey Solid. Det er ren luksus at få hele 365 dages returret der sikrer dig, hvis du mod forventning skulle fortryde købet af Bambus Jersey Stof 150cm 69 Sort – 50cm. Den gode service betyder at rigtig mange i Danmark køber deres Bambus Jersey Stof 150cm 69 Sort – 50cm hos den populære shop Rito.dk, der giver dig det store udvalg af de produkter du leder efter. Blandt alle varerne i shoppen går mange på jagt efter deres mål, og der er det oplagte valg Bambus Jersey Stof 150cm 69 Sort – 50cm. Når du handler online er priserne bedre- fordi webshoppen ikke har udgifter til en fysisk butik.\nBambus Jersey Stof 150cm 69 Sort – 50cm med 365 dages returret\nKøber du produkter i forskellige webshops, er du sikret lidt bedre rettigheder, så du på nogle områder er bedre stillet, end hvis du handler I fysiske butikker. Produkter der handles i en dansk shop, skal have 14 dages returret. når produkterne er købt online, og du kan finde webshops der giver mere og det kommer dig tilgode som forbruger. En anden fordel ved online shops er, at alle varer og priser ligger online, som gør det let at sammenligne priser, i de mange webshops der er på det danske marked. Du kan oven i købet gøre det super hurtigt, det er bare lige at finde de shop, der sælger din vare. Tænk også på, at ved at handle online, så slipper du helt for, at være afhængig af at nå at handle i butikkens åbningstid. Dine varer bliver sendt direkte hjem til dig, hvis du ikke har valgt at få dem sendt hen til dit arbejde, og det giver en god fleksibilitet for dig. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online så gå bare direkte til kassen, når du har fundet dine varer, og betal med det samme, så er det aldrig mere ubehaget ved at stå alt for tæt i en kø til kassen.\n12 anmeldelser af Bambus Jersey Stof 150cm 69 Sort – 50cm\nVær den første til at anmelde “Bambus Jersey Stof 150cm 69 Sort – 50cm” Annuller svar


Det er de danske som flygter - Skønlitteratur & Fiktion - hardcover\nSkønlitteratur & Fiktion\naf Ringhof Lise, Valeur Erik, bog (hardback)\nProducent: Gutkind Forlag\nProduktbeskrivelse Det er de danske som flygter - af Ringhof Lise, Valeur Erik - bog\nTitel Det er de danske som flygter - af Ringhof Lise, Valeur Erik\nUdgivelsesdato 13 august 2020\nTitel Det er de danske som flygter\nForfatter Ringhof Lise, Valeur Erik\nFrigivelse (måned) August\nFrigivelse (år) 2020\nSamlede antal sider 524\nFanødrengen Erling Brinchs liv forandrer sig afgørende, da han som syvårig mister sin lillebror ved en drukneulykke. Kort efter møder han Hubert, en mærkværdig vanskabt dreng fra den lokale fattiggård - og de bliver venner.\nHer læser han medicin og forelsker sig i den oprørske Kate, der vil frelse de lidende og nødstedte i det krigsramte Europa. Erling ønsker at følge hende - men tøver.\nHan bliver læge i fjordbyen Vejle og gifter sig med en rigmandsdatter. Endelig synes fortiden på afstand: både Hubert og Kate og hans druknede lillebror - men en tidlig forårsdag ankommer en tysk soldat til byen...


60 timers terror og kaos | Information\nInderne tænder lys ved det eksklusive Taj Mahal Palace i Mumbai, hvor adskillige ansatte og gæster blev skudt af de unge terrorister.\nMumbai, Indien, onsdag aften. En by med 18 millioner indbyggere, og en mængde gæster. I hotel-distriktet sidder forretningsfolk og turister og spiser og drikker, kigger på vinduesudstillinger og slentrer til fods. Tusinder er stimlet sammen i gaderne i dette mest mondæne område af storbyen med den evigt travle havn. Og så, upåagtet af alle andre, ankommer en gruppe helt nye gæster i flere både. Alle er de unge mænd og medbringer rygsække. I disse befinder sig granater og automatiske våben. De går i land og deler sig op. Og i de næste 60 timer udspiller sig som i slowmotion et sandt af metodisk og ubarmhjertig vold. Dette er historien om disse rædselsdage, blodigt minut for blodigt minut.\nOnsdag den 26., 21.25 (lokal tid) - Mændene fra bådene breder sig i vifteform over hele byen. De åbner deres rygsække og går til angreb. Fire eller fem unge mænd stormer ind i banegårdshallen på jernbanestationen, Chhatrapati Shivaji, og skyder løs på skaren af sene pendlere. Senere skal Nasim Inams hænder ryste, når han husker tilbage på de fire angribere:\n"De bar sorte T-shirts og blå jeans. De havde store skydevåben med. De skød løs på tilfældige mennesker og kørte derefter væk."\nHan fortæller, at de fleste af overfaldsmændene var unge, højest 25 år. "De var så unge. Jeg stod lige bag dem. Hvis de havde vendt rundt, ville det have været mig."\nLidt senere bryder skyderier løs nær to af Mumbai mest eksklusive hoteller, Trident-Oberoi og Taj Mahal Palace.\nI Leopold's Café, som er fyldt med omkring 100 gæster, bliver der også skudt. Udenfor smadrer en eksplosion en rød scooter. Cafeens markiser bliver flået af, og dynger af glasskår flyder på gaden. Der lyder skrig. Mennesker kaster sig ned eller haster i dækning. Nogle løber. Der er kaos. Indenfor er væggene hos Leopold's oversået med skudhuller, og gulvet er et søle af blod. Hvis blod? Det vides endnu ikke. Så, kort efter kl. 23, kommer de første meldinger om dødsfald - to, ved jernbanestationen.\n22:50 - Skyderier bryder ud i avisen The Times of Indias kontorer i den sydlige del af byen, hurtigt efterfulgt af angreb ved Bombay Municipal Corporation og hospitalerne Cama og GT.\n23.26 - Politiet oplyser, at syv lokaliteter er under angreb. Det officielle dødstal stiger til fire.\nBilbomber og granater\nLobbyerne i både Oberoi og Taj Mahal brænder. Politiet har nu omringet Taj, men ingen ved, hvad der foregår indenfor. En halv time senere kommer der nyt fra et britisk parlamentsmedlem, som er fanget i bygningen. Sajjad Karim taler ved hjælp af sin mobiltelefon fra et barrikaderet kælderlokale. Han siger:\n"Jeg var i hotellobbyen, da de bevæbnede mænd myldrede ind, og folk begyndte at flygte. Vi var omkring 25 eller 30. En bevæbnet mand stod og affyrede salver, der slog ned lige ved siden af mig. Det lykkedes for mig at komme væk, og jeg løb ind i hotelkøkkenet, og så tog vi elevatoren ned til kælderrestauranten. Vi befinder os nu i dette mørke og har barrikaderet alle døre. Det er virkelig slemt."\nMen nogle mennesker redder sig ud, anført af hotelpersonale, og nogle få sårede bliver kørt ud på hotellets gyldne bagagevogne. På Oberoi kommer gæster ud med deres hænder over hovederne. De er, skal vi senere erfare, de heldige.\nTorsdag den 27., kl. 00.08 - Reuters rapporterer: "Mindst 10 mennesker er dræbt i Mumbai ved skyderier, oplyser indiske tv-kanaler". En bilbombe detonerer tæt på byens lufthavn. Eksplosioner høres ved Taj, og granater kastes fra vinduerne. De gæster, som ikke holdes fanget af de bevæbnede mænd, søger dækning, hvor de kan.\nDalbir Bains befinder sig sammen med 50 andre under bordene i Sea Lounge-restauranten. Hun forsøger at forholde sig så roligt som muligt. Først klokken fire om morgenen vover hun at kravle ned ad en brandstige og ud i sikkerhed. Andre kommer ud tidligere, herunder en gruppe anført af hotellets sikkerhedsfolk. De lister i grupper ned ad bagtrappen på det 20 etager høje hotel. Mange tager deres sko af for at minimere støjen. Vindeltrappen er smal og stejl og så varm, at de stopper tre gange på den halve time, turen tager. Blandt dem er to mænd, der bærer på en kvinde i en kørestol.\n00.32 - En britisk gæst slipper væk fra Taj og siger til indisk tv, at de bevæbnede mænd tager gidsler og leder efter personer, der har britiske pas. Alex Chamberlain, som er i Mumbai på forretningsrejse, fortæller, at mændene var braset ind i Oberois Kandahar-restaurant og havde gennet gæsterne ovenpå.\n"De gav alle ordre til at standse og række hænderne op og spurgte, om der var nogen briter eller amerikanere imellem. Min ven sagde til mig: 'Spil nu ikke helt - lad være med at sige, at du er brite'."\nMen da de bevæbnede mænd tvinger gidslerne op ad en trappeskakt, undslipper han og en anden mand gennem en brandudgang og tumler igennem den røg, der nu fylder hotellet. De når frem til lobbyen og ud i det fri, hvor de opdager brandbiler og 20 bevæbnede politimænd, "der så lige så bange ud, som vi var."\n00.50 - Reuters melder: "Mindst 18 mennesker er dræbt i Mumbai-angreb, oplyser indiske tv-stationer." Gæster og personale forsøger stadig at flygte fra de to hoteller. Den ene, en tysk mediechef, dør af et fald fra facaden af Taj, da han forsøger at redde sig ud. Uden for hotellet kan folk ses som silhuetter i vinduerne. Nogle hæver deres knyttede næver forgæves mod vinduesglasset. Andre tænder og slukker deres lightere for at signalere, at de er i fare. Et par flager med en hvid klud."\n01.17 - Reuters melder: "Mindst 40 mennesker er dræbt i en serie af angreb i Mumbai, oplyser indiske tv-kanaler." På Oberoi låser Mark Abell, en britisk advokat, sig inde på sit værelse efter at have hørt eksplosioner. Andre, deriblandt en forretningsmand, Alan Jones, fra South Wales, møder de bevæbnede mænd ansigt til ansigt. Han siger senere:\n"Vi tog elevatoren til lobbyen. Da dørene åbnede sig, gik to japanske mænd ud, men signalerede omgående til os, at vi skulle gå tilbage i elevatoren. Da de kom tilbage, ramte en kugle en af japanerne bag på benet. Kød og blod splattede ud overalt. Jeg kiggede op for og så en af de bevæbnede mænd nærme sig. Jeg forsøgte at lukke døren, men den sårede fyrs ben var i vejen." Han får desperat hevet japanerens ben tilbage i elevatoren, netop som den bevæbnede mand styrer hen imod dem. Elevatoren sætter fart mod øverste etage, hvor hotellets personale giver gruppen besked på at søge tilflugt i kælderen via en anden elevator, der skulle være sikker. "Efter en time i en balsal bliver vi evakueret i grupper af ti til, hvad de siger, er et sikkert område, skønt vi ikke følte os særligt sikre. Vi anede ikke, hvad der foregik - det var skørt, det var kaos."\n01.28 - Reuters melder: "Mindst 80 dræbt i angreb i Mumbai.". Bag denne statistik gemmer sig en god portion heltemod.\nPersonale trådte til\nCheryl Robinson, en britisk turist, dukker senere samme morgen barfodet op fra sin syv-timers prøvelse i Taj og siger:\n"Vi spiste aftensmad, da vi hørte skud. Der lød skudsalver og eksplosioner. Vi holdt os ned på gulvet, mange lå under borde og andre møbler, og hotellets personale sagde, vi skulle forholde os i ro. Hotellets personale var fantastisk. De låste dørene og sagde, vi skulle blive, hvor vi var."\nHun fortæller, at restaurant og hotelværelser blev oversvømmet, da vandrør brast i et kaos af skud og eksplosioner. "Vi lagde os ned i vandet. Vi kunne høre lyden af folk, der løb udenfor. Det var frygteligt." Hun blev til sidst hjulpet ud på en stige af brandmænd.\n01.35 - Hemant Karkare, chef for Mumbais anti-terroristhold, rapporteres skudt. Fire eller fem terrorister har nu taget et ukendt antal gæster på de to hoteller som gidsler. Blandt dem, på Taj, er 50 koreanerne, hvis chauffører stadig venter tålmodigt, og forgæves på dem bag de sikkerhedskæder, som politiet har sat op. På hotellet befinder sig også medlem af Europa-parlamentet Ignasi Guardans, der siger til spansk radio: "Vi er i kontakt med nogle politifolk inde i hotellet, den ene er i et værelse, den anden holder sig skjult i køkkenet." Kort efter lyder der en eksplosion på hotellet.\n02.30 - I Taj søger 20 personer i dækning i en boghandel, hvorfra de flygter med hjælp fra sikkerhedsstyrker. Én af dem, forretningsmanden Hugh Brown, fortæller senere, at en mand, der opholdt sig sammen med dem, viste sig at være en af terroristerne.\n"Da han kom ud til os, begyndte han at skyde på nogle af de mennesker, som var ved at forlade lokalet. Derefter tog sikkerhedsstyrkerne sig af ham. Han udgav sig for at være en af os i rummet. Han havde en rygsæk, som han ikke lod os se. Han sagde, at det var privat ejendom. Set i bakspejlet burde vi nok have gjort noget."\nFem minutter senere påtager en organisation, der kalder sig Deccan Mujahideen i e-mails til indiske nyhedsmedier ansvaret for angrebene.\n04.33 - Som flere eksplosioner rapporteres fra Oberoi, smider terroristerne nu granater fra taget af Taj for at hindre politiet i at komme ind. Hundredevis af gæster er blevet evakueret fra hotellet, men andre, et ukendt antal, holdes stadig som gidsler indenfor. Andre er spærret inde, men ikke fanget og råber om hjælp fra vinduerne. Brandmænd slår ruderne itu for at undsætte dem.\n05.46 - Officielle talsmænd melder, at indtil videre er 11 politifolk blevet dræbt. Det står ikke klart, om de er en del af dødstallet på 80. Men meget lidt står indtil videre klart. Ti minutter senere rapporteres 26 af de 50 koreanere, som var blevet fanget i Taj Mahal, at være undsluppet uskadt. De havde i fem timer holdt sig skjult sammen i et konferencerum.\n06.15 - Dødstallet stiger til 82. En time senere når det op på 86. I Taj på 15. etage, bankes der på døren. Inde i værelset befinder sig briterne Alistair Francis og hans forlovede Nicole Griffen, som har søgt at gemme sig her, siden personalet kl. 22 ringede og sagde "sluk for tv'et, sluk for lyset - der er en fyr med et skydevåben". De forbliver på værelset og forsøger at holde sig orienteret om situationen via internettet. Heldigvis er det sikkerhedsfolk, der banker på og giver dem besked på at gå ned på stueetagen."\n07.06 - Ved dagens frembrud er Taj omringet af bevæbnet politi, ambulancer, og brandbiler. Jævnligt høres skud, og taget er stadig omspændt af flammer og røg. Ved Oberoi stimler venner af de indespærrede sammen. Blandt dem er den universitetsstuderende Preet Desai. Han fortæller, at faderen til en ven var inde på hotellet til et forretningsmøde, da der blev skudt. "Min ven er helt knust. Hans far besvarer ikke hans mobilopkald. Hvad gør vi? Kender du nogen på det hotel, der kan give os oplysninger, alle slags oplysninger?"\n09.03 - De første rapporter kommer om, at en israelsk rabbiner, hans kone og to børn bliver holdt som gidsler på Chabad House, Mumbais hovedkvarter for en ultraortodoks jødisk gruppe.\nDer er syv af os\nTerrorister har erobret en politibil, skudt på forbipasserende og dræbt tre. Nogle mennesker forsøger at beskytte rabbinerens hus ved at kaste med sten, men terroristerne angriber og indtager derefter rabbinerens hus.\n09.30 - En terrorist, der kalder sig Sahadullah, ringer selv til indisk tv og siger:\n"Der er syv af os i Oberoi. Vi kræver alle Mujahideenere, der er tilbageholdt i Indien, løsladt. Først derefter vil vi frigive folk. Løslad alle Mujahideenere, og muslimer i Indien må ikke længere generes."\n11.41 - Efter konfuse meldinger om, at politi og kommandosoldater er "begyndt operationer mod militante" på Oberoi, siger en talsmand for de officielle myndigheder, at omkring 100-200 gæster og personale er indespærret her.\n12.04 - I rabbinerens hus bliver en kvinde, familiens kok, og et barn - Moshe Holzberg på to år - sat fri. Moshes bukser er dækket af blod. Han er nu forældreløs. Hans mor og far, rabbiner Gavriel Holtzberg, findes senere døde inde i huset.\n13.05 - Tre mennesker bliver dræbt ved en eksplosion i en taxa på Mazagaon Dockyard Road i det sydlige Mumbai. En biograf, Metro Adlabs Multiplex, også i syd, rapporteres angrebet.\n13.55 - Den delstatslige politichef A. N. Roy erklærer, at alle Taj-gidsler er blevet frigivet. Den melding skal vise sig at komme alt for tidligt.\n16.00 - Omkring et dusin gidsler bliver i hast ført ud fra Taj og ind i ventende ambulancer. Tre lig, dækket af hvide tæpper, køres også ud.\n16.57 - Skud og eksplosioner høres ved Taj, samtidig med at kommandosoldater indleder et angreb på terroristerne. På Oberoi tilbageholdes snesevis fortsat. En talsmand siger, at sikkerhedsstyrkerne har ryddet de første fire etager og fra ottende etage til den 22.\n17.43 - På Chabad House ringer en terrorist - 'Imran' kalder han sig - til indiske medier og siger på urdu:\n"Bed regeringen om at tale med os, og vi vil frigive gidslerne. Er I klar over, hvor mange mennesker, der er blevet dræbt i Kashmir? Er I klar over, hvordan jeres hær har myrdet muslimer? Er I klar over, hvor mange som er blevet dræbt i Kashmir i denne uge?"\n19.46 - Voldsomme flammer skyder til vejrs fra øverste etage af Oberoi. Kommandosoldater kæmper angiveligt værelse for værelse mod terrorister. En halv time senere meldes 45 gidsler løsladt, mens 35 fortsat er i hotellet. På byens Jaslok-hospital, fortæller Diane Murphy fra Hexham, Northumberland, hvordan hun og hendes mand, Michael, blev såret, da revolvermænd stormede ind i Leopold's café.\n"Pludselig var der skud fra automatvåben. Hele stedet blev splittet ad. Larmen var utrolig høj. Min mand og jeg blev ramt som mange andre mennesker. Alle var nede på jorden. Skuddene stoppede i få sekunder og tog så til igen. Vi måtte vente til politiet nåede frem. Jeg blev sammen med min mand, for jeg kunne se, at han var blevet alvorligt såret. Han var ved at miste bevidstheden." Michael Murphy blev ramt i ribbenene (han måtte senere have sin milt fjernet), Diane Murphy i foden.\n22.07 - Dødstallet stiger til 119. Det står nu klart, at de 10 af dem blev skudt ned på banegården.\n23.29 - Talsmænd for de delstatslige myndigheder siger, at belejringen ved Taj er ophørt, og de sidste tre angribere er blevet dræbt. Meldingen er forkert, og det er hverken første eller sidste gang.\n23.36 - Otte gidsler mere befries fra Chabad House. Dipak Dutta, der reddes ud fra Taj, fortæller, hvordan soldater, der eskorterede ham gennem korridorerne, gav ham besked på ikke at kigge på de mange lig. "En hel gruppe kokkelærlinge blev massakreret i køkkenet," tilføjer han.\nFredag den 28, kl. 07.24 - Den indiske hærs snigskytter i bygningen over for Chabad House åbner ild. Kommandosoldater firer sig ned i reb fra en helikopter, der hænger og svæver over det jødiske center\n10.03 - Flere gæster, herunder en køkkenchef, en baby og mennesker, der bærer bagage med det canadiske flag på, føres ud fra Oberoi.\n11.42 - Politifolk uden for Oberoi råber gennem en megafon, at 93 hidtil er reddet fra hotellet. Næsten samtidig lyder to kraftige eksplosioner og skud ved Taj. Elektriciteten er afbrudt fra underetagen, hvor terroristerne stadig menes at strejfe rundt.\n12.41 - Næsten to dusin flere mennesker - primært flypersonale fra Lufthansa og Air France - reddes ud fra Oberoi. En halv time senere fortæller en kommandosoldat, at 15 lig er fundet i et værelse på Taj.\n14.35 - På et hospital i Mumbai ligger en af heltene fra Tajs belejring, et medlem af personalet, der kun kendes som hr. Rajan, alvorligt såret.\nPrashant Mangeshikar, hans hustru og datter var i det 105 år gamle hotel onsdag aften, da terroristerne åbnede ild. Hotelpersonalet gennede Mangeshikar-familien og de andre gæster ovenpå - for kun at stå ansigt til ansigt med en af de bevæbnede mænd. Mangeshikar fortæller: "Han så ung ud og talte ikke til os. Han skød bare. Vi stod ligesom i en række. Manden foran min kone beskyttede os. Han var på rengøringsholdet. Han tog imod kuglerne."\nDet var hr. Rajan. Mangeshikar og et par andre trækker ham ind i et værelse og prøver i løbet af de næste 12 timer, om de kan stoppe blødningen. Til sidste reddes han ud. Det vides ikke, om han vil overleve. Mangeshikar siger: "Jeg er kommet her til hospitalet for at finde ud af, hvad der skete med ham. Det skylder jeg den modige mand."\n15.00 - Indisk politi hævder at have kontrol med Oberoi. De har hidtil bjærget 24 lig. På Chabad House melder kommandosoldater, at de har indtaget de to øverste etager. Dødstallet når op på 143, mens 288 er såret.\n18.03 - En kæmpemæssig eksplosion lyder fra Chabad, da kommandosoldater sprænger en ydre mur for at få adgang til komplekset. Der lyder stadig skud fra Taj.\n19.05 - Indiske styrker begynder at affyre granater ved Taj, hvor mindst en terrorist har forskanset sig i balsalen. På Chabad er kommandosoldaterne på vej ud og skyder op i luften, et signal på, at det jødiske center er blevet befriet. Ligene af seks gidsler og to terrorister findes indenfor.\nLørdag 29. november, 07.30 - Røg vælter ud fra stueetagen af Taj, hvor kommandosoldater og terrorister udkæmper skuddueller fra rum til rum. Tre terrorister er døde her, liget af en af dem kastes senere ud fra et vindue. Politiets sporhunde føres ind på hotellet.\n09.17 - Da politiet ransager Taj, opdager de et værelse fyldt med lig. Dødstallet stiger til 195. Politi advarer om, at det snart vil overstige 200. På scenen for denne sidste kampplads ses sorte striber af sod plette de grå mursten, de hvide balkoner og hotellets røde flisebelagte tag. To af dets farvede glasruder er slået itu. Det samme er hundredvis af liv.\n19.29 - Politiet siger, at de nu tror, at kun 10 terrorister har forårsaget disse 60 timers blodsudgydelser. Men hvem er de? Hvem har trænet dem? Finansieret dem? Og hvem har lært dem, at deres sag - at nogen sag overhovedet - kan fremmes ved sådanne rædsler?